Mubadala tenis šampionat Abu Dabi - Blic Sport\nNovak Đoković je protiv Karena Hačanova, kog je savladao sa 7:5, 6:3 u Abu Dabiju, na revijalnom, "Mubadala svetskom teniskom šampionatu", ostvario prvu pobedu u novoj sezoni, ali je potom malo i zabrinuo svoje navijače.\nNovak Đoković je protiv Karena Hačanova, kog je savladao sa 7:5, 6:3 u Abu Dabiju, na revijalnom, "Mubadala svetskom teniskom šampionatu", izveo jedan od najatraktivnijih poteza do sada.\nSamo dan posle bolnog, a i neočekivanog poraza od Stefanosa Cicipasa, Novak Đoković je ostvario prvu pobedu u novoj sezoni. Na revijalnom, "Mubadala svetskom teniskom šampionatu" u Abu Dabiju, naš as je savladao Rusa Karena Hačanova sa 7:5, 6:3.\nPrvi trijumf za Španca u 2015. godini: Nadal u dva seta bolji od Vavrinke u Abu Dabiju\nRafael Nadal, iz drugog pokušaja, dokopao se prvog trijumfa u 2015. godini pošto je u meču za treće mestu na Mubadala tenis šampionatu u Abu Dabiju bio bolji od Stanislasa Vavrinke sa 7:6(1), 6:3.\nMarej: Osvajao sam bitne poene protiv Nadala, zato je pobeda bila ubedljiva\nEndi Marej zadovoljan je pobedom nad Rafaelom Nadalom 6:2, 6:0 u Abu Dabiju, ali je naveo da je rezultat nije bio realan.\nNovak posle lekcije Vavrinki: Nadam se da ću nastaviti sa ovakvim partijama\nPosle deklasiranja Stanislasa Vavrinke (6:1, 6:2) u polufinalu egzibicionog turnira "Mubadala" u Abu Dabiju, Novak Đoković je istakao da je više nego zadovoljan kako je otpočeo 2015. godinu.\nĐoković održao teniski čas Vavrinki: Za prvu titulu u 2015. protiv Mareja!\nNovak Đoković je na fantastičan način ušao u 2015. godinu, deklasiravši aktuelnog šampiona Australijan opena, Stanislasa Vavrinku, sa 6:1, 6:2 u polufinalu egzibicionog turnira u Abu Dabiju, gde će se za trofej boriti u subotu, ne pre 16 časova po srednjeevropskom vremenu, protiv Endija Mareja.\nDEBAKL: Marej deklasirao Nadala u prvom Rafinom meču posle duge pauze!\nRafael Nadal nije igrao od oktobra 2014. godine, a u svom prvom nastupu posle pauze, istina egzibicionom, doživeo je debakl: Endi Marej ga je u polufinalu turnira "Mubadala teniski šampionat" u Abu Dabiju deklasirao sa 6:2, 6:0.\nNema više odmora: Novak protiv Vavrinke za finale turnira u Abu Dabiju\nNajbolji teniser sveta Novak Đoković prvi meč u 2015. godini odigraće protiv Švajcarca Stanislasa Vavrinke u polufinalu egzibicionog turnira u Abu Dabiju.\nNovogodišnji dani uz Sport klub: Novak, NBA, Premijer liga...\nZa Sport Klub ne postoji praznični odmor - sportsko uživanje se nastavlja iz dana u dan, a na kanalima ove televizije moći ćete da gledati veliki broj vrhunskih događaja iz svih krajeva sveta.\nNovak: Biće dobar tenis sa Fererom, probaću neke nove poteze\nNaš najbolji teniser Novak Đoković trijumfalno je započeo novu sezone i pobedom nad Žo Vilfredom Congom plasirao se u finale turnira u Abu Dabiju, a od duela sa Davidom Fererom očekuje kvalitetan tenis.\nNovak i Marej trenirali zajedno pred mogući susret u polufinalu\nNovak Đoković će novu tenisku sezonu početi u petak, nastupom u polufinalu egzibicionog "Mubadala svetskog šampionata u tenisu", a uoči svog prvog meča posle odmora i priprema za nove izazove, trenirao je sa Endijem Marejom.\nNovakov pohod na treći trijumf u nizu u Abu Dabiju od četvrtka uživo na Sport klubu\nSpektakularniji početak ATP sezone nismo mogli da poželimo: Na egzibicionom turniru u Abu Dabiju učestvovaće Rafael Nadal, Novak Đoković, oporavljeni Endi Marej, David Ferer, Stanislas Vavrinka i Žo Vilfred Conga, a posebnu pažnju privlači legendarni Boris Beker, koji debituje u ulozi trenera srpskog asa.\nĐoković: Turnir u Abu Dabiju je idealna priprema za Australijan open\nNovak Đoković će pokušati da u Abu Dabiju po treći put trijumfuje na egzibicionom Mubadala svetskom teniskom šampionatu, koji počinje 26. decembra.\nĐoković uz Nadala i Mareja na decembarskoj egzibiciji u Abu Dabiju\nPrvi teniser sveta Novak Đoković učestvovaće na egzibicionom turniru u Abu Dabiju, od 26. do 28. decembra, kojim praktično počinje nova sezona.


Pravo na dah - Mreža za demokratski dijalog\nVESTI Pravo na dah\nTokom januara i februara, Beograd je bio grad sa najzagađenijim vazduhom na svetu. Na nepopularnom postolju šampiona u aerozagađenosti smenjivao se sa Sarajevom, Delhijem, Pekingom… Uprkos činjenici da je čist vazduh nešto što nema cenu, građani i građanke Beograda, ali i desetine drugih gradova Srbije plaćali su cenu udisanja zagađenog vazduha. “Vračarski razgovori” su otvorili ovu temu i pokušali da daju odgovore na to kakva je zapravo situacija kada je reč o aerozagađenju, kako sa posledicama, ali i kako do održivih rešenja.\nTamara Tripić autroka “Vračarskih razgovora” razgovarala je sa dr pulmologije Tatjanom Radosavljević, radio voditeljem Igorom Brakusom i Mirjanom Jovanović iz Beogradske otvorene škole.\nDoktorka pulmologije Tatjana Radosavljević rekla je da prema izveštajima Svetske zdravstvene organizacije iz 2016. godine u Srbiji 6 000 ljudi umire od aerozagađenja.\n„Aerozagađenje je uz pušenje drugi razlog oboljenja od kacionoma. Deca, trudnice su ranjiva kategorija, ali i starije osobe“, podvukla je dr Radosavljević i dodala da uprkos ovim činjenicama, u Srbiji ne možete čak naći i nano masku za lice, koju bi svaka apoteka trebalo da ima.\nIgor Brakus je u svom maniru situaciji prišao iz duhovitog ugla, ali ipak vrlo precizno ciljajući podizanje svesti o problemu aerozagađenja.\n„Dve teme o kojima ništa do skoro nisam znao su vajarstvo i aerozagađenje. O vajarstvu i dalje ništa ne znam, ali sam o aerozagađenju svašta saznao. Ali, kada sam čuo da Vučić izvodi Vukana, onda sam i ja izvodio moju Lenu…mog psa.“\nMirjana Jovanović se sovrnula na saopštenje Instituta za javno zdravlje „Milan Jovanović Batut“ u kojem su građani dobili preporuku da ne paniče, jer zagađenje nije ništa veće nego ranije.\n„U smislu “opet smo previše zagađeni, ali pošto smo bili i prethodne godine, nemate razlog za brigu?“, upitala je Jovanović.\nTribini je prisustvovala i Dragana Rakić, potpredsednica Demokratske stranke i članica Resornog odbora za ekologiju te stranke, koja je ukazala na neophodnost saradnje različitih sektora kako bi problem aerozagađenja bio rešen.\n„DS ima ozbiljne Resorne odbore za ekologiju, ali i za energetiku koji su ključni u problemu zagađenja. Važno je da se udružujemo iz različitih sektora, i građani i političari i NVO, čije nam je iskustvo dragoceno“, rekla je Dragana Rakićka.\nPrethodni tekstFalsifikati originala


ZAHAROVA POJASNILA: Sukob Rusije i Turske ima privremeni karakter! - Informer\n00:39 Politika 0\nSputnik | 26. 03. 2016.\nZAHAROVA POJASNILA: Sukob Rusije i Turske ima privremeni karakter!\nSukob Rusije i Turske ima privremeni karakter, izjavila je danas zvanična predstavnica Ministarstva inostranih poslova Rusije Marija Zaharova\nPrema njenim rečima, „pitanje bilateralnih odnosa Rusije i Turske“ nije razmatrano tokom pregovora sa državnim sekretarom SAD Džonom Kerijem u Moskvi, javioj e Sputnjik.\nOdnosi Rusije i Turske su u krizi otkako je 24. novembra 2015. godine turska avijacija oborila ruski borbeni avion.\nPredsednik Rusije Vladimir Putin je to nazvao „udarcem u leđa“ pomagača terorista i potpisao ukaz o merama za zaštitu nacionalne bezbednosti i specijalnim ekonomskim merama protiv Turske.\nU intervjuu za „Radio slobodu“ Zaharova je rekla i da se Rusija nije mešala u građanski rat u Siriji time što je bombardovala teroriste.\n- Tamo postoji građanski sukob, ali operacija ruske avijacije nema nikakve veze sa njim“, istakla je Zaharova.\nRusija Vladimir Putin sukob Turska Brisel Sirija Marija Zaharova


Prikazivanje članaka po tagu Poglavlje 27\nZeleno je iznad svake partijske boje\nMinistar zaštite životne sredine, Goran Trivan danas je učestvovao na konferenciji “Na putu ka EU i zdravoj životnoj sredini“, koju organizuje Centar za evropske politike (CEP).\nMinistar Trivan je na samom početku istakao značaj saradnje sa nevladinim sektorom, pohvalivši istraživanje Centra za evropske politike i drugih nevladinih organizacija koje su učestvovale u njegovoj izradi.„Zeleno je iznad svake partijske boje, a ekologija je pitanje svih građana“, rekao je Trivan i za sutra najavio konferenciju sa predstavnicima svih opština i gradova u Srbiji.\nGrađanke i građani o Poglavlju 27\nProgram podrške organizacijama civilnog društva u Srbiji u oblasti životne sredine - CSOnnect\nGORUĆI PROBLEMI UPRAVLJANJE OTPADOM I ZAŠTITA VODOTOKA\nIntervju sa Nemanjom Ercegom, pomoćnikom pokrajinskog sekretara za urbanizam i zaštitu životne sredine\nKoji su najvažniji problem u oblasti životne sredine na teritoriji Vojvodine, ali i šire?\nEvropska komisija izvodi pred Sud pravde EU Rumuniju i Sloveniju\nDok Pregovarački tim Srbije radi na pripremi predloga za pregovore o Poglavlju 27 o životnoj sredini, čije se otvaranje očekuje početkom 2018. godine, iz Brisela stižu vesti koje pokazuju da EU administracija ne toleriše svojim članicama neisupunjavanje obaveza propisanih zakonodavstvom u oblasti životne sredine. Eksperti u oblasti upravljanja otpadom upozoravaju da Država Srbija mora ozbiljnije da shvati izazove koje sa sobom nosi otvaranje Poglavlja 27, da ne bi u budućnosti trpela posledice neblagovremene i neadekvatne primene EU direktiva.\nPOZVANI SMO DA OTVORIMO PREGOVORE O POGLAVLJU 27\nIntervju sa Stanom Božović, državnom sekretarkom i predsednicom pregovaračke grupe 27:


Operativna grupa za koordiniranje aktivnosti i nadzora nad migrantskom krizom na području Unsko-sanskog kantona - mojusk.ba\n29 Septembra, 2020 29 Septembra, 2020 Moj USK\nU Bihaću je danas održan prošireni sastanak Operativne grupe za koordiniranje aktivnosti i nadzora nad migrantskom krizom na području USK, kojem su bili prisutni i predstavnici IOM i UNHCR.\nZbog pogoršane situacije, izazvane posljedicama prekomjernog priliva migranata na ovo područje, čime je ugroženo javno zdravlje, sigurnost i prava građana USK Operativna grupa Unsko-sanskog kantona donijela je, a na osnovu Zaključaka Skupštine Unsko – sanskog kantona i vijeća Grada Bihaća i Velike Kladuše, na današnjem sastanku ove zaključke s ciljem daljeg očuvanja sigurnosne i zdravstveno-epidemiološke situacije.\n1. Zaključci i mjere koji su doneseni na proširenom sastanku Operativne grupe za koordiniranje aktivnosti i nadzora nad migrantskom krizom na području Unsko – sanskog kantona, dana 02. 9. 2020.godine, ostaju na snazi a uključuju:\n– Zabranu pružanja usluga smještaja migrantima\n2. Zadužuje se Ministarstvo zdravstva i socijalne politike Vlade USK da sutra (srijeda, 30.septembar) organizuje, u saradnji sa Centrom za socijalni rad, Bihać, IOM-om i uz asistenciju Uprave policije MUP-a USK, privremeno relociranje maloljetnih migranata iz centra Bira u centar za prihvat ranjivih kategorija Borići u Bihaću\n3. Zadužuju se ministar Ministarstva unutrašnjih poslova USK i policijski komesar USK da, odmah po izmještanju maloljetnih osoba bez pratnje iz centra Bira u Bihaću, organizuju izmještanje ostalih korisnika tog centra na lokalitet Lipa u Bihaću, a u cilju zatvaranja kampa Bira. Na lokalitet Lipa organizovati i izmještanje migranata zatečenih van smještaja na području grada Bihaća.\n4. Zadužuju se ministar Ministarstva unutrašnjih poslova USK i policijski komesar da Uprava policije MUP-a USK blokira privremeni prihvatni kamp u Miral u Velikoj Kladuši, radi sprječavanja daljeg prijema migranata u ovaj kamp a u cilju njegova gašenja.\n5. Traži se od Ministarstva sigurnosti Vijeća ministara BiH da, u saradnji sa UN agencijama, u roku od 72 sata, organizuju relokaciju migranata iz centra Miral u slobodne kapacitete kampova kojima upravlja država, van područja USK.\n6. Traži se od IOM da, u skladu s potrebama, organizuje hitni medicinski transport kao i zbrinjavanje ranjivih kategorija migranata.\n7. Zadužuje se Crveni križ USK da i dalje organizuje podjelu obroka za migrante u prihvatnim kampovima te da koordinira humanitarno djelovanje nevladinih organizacija i pojedinca.


STIGLO prvih 8 od 70 turskih autobusa GSP - Bizlife.rs\nSTIGLO prvih 8 od 70 turskih autobusa GSP\n22:01 Beograd, 15/05/2019\nPrvih osam od 70 novih niskopodnih solo autobusa gradskog tipa isporučeni su gradskom saobraćajnom preduzeću Beograd.\nPrema rečima zamenika gradonačelnika Gorana Vesića, autobusi će već tokom dana početi da saobraćaju ulicama glavnog grada na linijama 602 i 603.\nReč je o modernim autobusima turske kompanije BMC koja prodaje autobuse u čitavoj Evropi, rekao je Vesić i naveo da su autobusi opremljeni klimom, vaj-fajem, brojačima putnika i svime što treba da ima moderan gradski autobus.\nOn je podsetio da su nedavno potpisana dva ugovora o nabavci ukupno 244 nova autobusa koji, osim pomenutih 70 autobusa turske kompanije BMC, podrazumevaju i kupovinu 174 nova niskopodna solo autobusa gradskog tipa kompanije Higer iz Kine.\nDo septembra će na ulicama grada biti 244 nova autobusa, a do kraja godine još 50 autobusa iz Ikarbusa, što je ukupno 294 vozila, rekao je Vesić i dodao da je za sledeću godinu planirano da se nabavi još 50 autobusa iz Ikrabusa i 30 električnih autobusa.\n„Ti električni autobusi će biti proizvedeni u Ikrabusu pošto kineski partner koji je preuzeo Ikarbus počinje sa proizvodnjom električnih autobusa. To će biti prvi električni autobusi proizvedni u Srbiji tako da ćemo mi ukupno, kada se sve sabere, imati 374 autobusa do sredine sledeće godine, najkasnije do septembra što je više od 50 odsto voznog parka“, objasnio je Vesić.\nbeograd turska autobus vesic gsp\nPingback: Vesić najavio: Prvo da kupimo AUTOBUSE, a onda kreće KAMPANJA - Bizlife.rs


U KC Niš na lečenju 351 osoba , u Covid bolnicama Leskovac 142, Vranje 188 i Surdulica 62 - Preminule 3 osobe - Dnevnik Juga\nHome / DRUŠTVO / U KC Niš na lečenju 351 osoba , u Covid bolnicama Leskovac 142, Vranje 188 i Surdulica 62 – Preminule 3 osobe\nSrdjan Stamenkovic 15/07/2020\tDRUŠTVO, Korona Virus, Leskovac, Niš, Surdulica, Vranje Leave a comment\nU Covid objektima Kliničkog Centra Niš, hospitalizovano je ukupno 351 pacijenata.\nKod 117 pacijenata, od kojih i 4 deteta koja su u stabilnom stanju, je potvrđeno prisustvo virusa Covid-19.\nOd ukupnog broja hospitalizovanih, potvrđenih pacijenata, 13 je priključeno na aparate za veštačku ventilaciju i nalaze se u jako teškom opštem stanju. Svi pacijenti su pod 24 – časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra.\nNjihov klinički status se procenjuje iz minuta u minut, a terapijske mere preduzimaju u odnosu na terapijski odgovor. Nažalost, uprkos svim naporima lekara niškog Kliničkog centra, 3 pacijenata, sa potvrđenim virusom Covid -19 je preminulo.\nU ZC Lekovac u Covid bolnici, trenutno je hospitalizovano 142 pacijenata. Kod 19 pacijenata je potvrđeno prisustvo virusa Covid -19.\nU 4 Covid bolnice u ZC Vranje, ukupano je hospitalizovano 188 pacijenata. Kod 100 pacijenata je potvrđeno prisustvo virusa. Među hospitalizovanim pacijentima, nema dece zaražene virusom Covid -19.\nU ZC Surdulica, u Covid bolnici trenutno su hospitalizovana 62 pacijenata. Kod 53 pacijenta je potvrđeno prisustvo virusa Covid -19.\nTags covid bolnica KC Niš preminulo surdulica vranje\nPrevious Od početka epidemije Covid 19 u Srbiji preminulo 429 osoba, zaraženo 19.334 – U poslednja 24 časa 351 novi slučaj i 11 smrtnih ishoda\nNext U leskovačkoj Covid bolnici na lečenju 142 osobe, 60 na kiseoniku – Preminula još 1 osoba, sedma žrtva u poslednjih 15-ak dana\nDelegacije OO SUBNOR-a, OO Rezervnih vojnih starešina i predstavnici Udruženja potomaka ratnika 1912-1920.položili su vence …


Rat špijuna: Prate nas i "CIA snajka" i braća baćuške\nRat špijuna: Prate nas i „CIA snajka“ i braća baćuške\nHronika Autor:Tanja Milovanović13. nov. 202007:00 > 07:40\nBezbednosno-informativna agencija (BIA) sarađuje sa više od 60 stranih partnerskih stranih službi, međutim i pored toga, hapšenja bezbednosno interesantnih osoba, ili u narodu poznatijih kao špijuna, nije retkost u Srbiji. Ipak, vesti o hapšenju obaveštajaca retko kada isplivaju u javnost, ali kada se to desi izazivaju veliku pažnju.\nU poslednjih nekoliko godina možda najpoznatije hapšenje koje je dovođeno u vezu sa aferom špijuniranja jeste privođenje američkog marinca, pripadnika jedinice „američke foke“, Dejvida Danijela Korbeta, kome su lisice stavljene u štek stanu u centru Beograda u kome je pronađen i pištolj sa obrisanim serijskim brojem.\nZa Korbeta nikada nije utvrđeno šta je radio u Srbiji, a prema poslednjim saznanjima, on se trenutno nalazi u Sjedinjenim Američkim Državama.\nIpak, ovo nije jedinstven slučaj, a novembra prošle godine Srbiju je potresla još jedna špijunska afera. Naime, tada je u medijima isplivao snimak na kome se vidi kako ruski diplomata i pripadnik vojne obaveštajne službe, a za koga se veruje da je Georgij Kleban, daje novac jednom navodno visokopozicioniranom zvaničniku Srbije u Zemunu, koji je njegova obaveštajna veza u našoj zemlji.\nSlučaj „američke foke“: Dolazak Korbeta u Srbiju misterija\nOdloženo suđenje „američkoj foki“: Korbet u SAD\nSlučaj Perišić: Špijunska afera misterija posle 18 godina\nKleban, koji je radio kao pomoćnik vojnog atašea ruske ambasade boravio je najverovatnije od 2016. godine do juna 2019. godine u Srbiji, kada je iznenada napustio tu poziciju.\nO ovom slučaju prošle godine govorila je i predsednica Vlade Srbije Ana Brnabić koja je rekla da se Vojno-bezbednosnoj agencija bavi mogućom špijunskom aferom u kojoj ruski špijuni vrbuju srpske agente.\nNakon pisanja o ovom slučaju, dnevni list Politika izvestio je da je reč o snimku koji je star nekoliko godina, a Kleban je javnosti poznat i po tome što je prisustvovao nekim vojnim manifestacijama u Srbiji, o čemu postoje brojni video snimci.\nPao hrvatski tajni agent\nI pre četiri godine Srbiju je potresala špijunska afera. Naime, tada su operativci beogradskog centra Bezbednosno-informativne agencije uhapsili hrvatskog špijuna u Beogradu. Reč je o muškarcu koji je živeo u Beogradu i ima državljanstvo Srbije i Hrvatske, a navodno je radio za hrvatsku obaveštajnu službu.\nOsumnjičeni je do 1990. godine živeo i radio u Hrvatskoj, nakon čega mu je mesto prebivališta u Srbiji. Nije poznata uloga koju je imao u Srbiji i da li je dostavljao ikakva podatke.\nEkspeditivnu akciju hapšenja pratilo je isto takvo suđenje – četiri dana kasnije, je Viši sud u Beogradu saopštio je da je uhapšeni Čedo Čolović priznao da je radio za hrvatsku obaveštajnu službu.\nAfera ubistvo Slobodana Miloševića\nIpak, o špijunima se možda najviše pisalo tokom devedesetih godina, kada su bili aktuelni i brojni ratni sukobi. Poznat je i slučaj bivšeg pripadnika britanske tajne službe MI6 Ričarda Tomlinsona, koji je u više navrata po sudovima iznosio tvrdnju da je MI6 imao plan za ubistvo nekadašnjeg predsednika SRJ Slobodana Miloševića.\nFoto: EPA PHOTO EPA/SASA STANKOVIC/ss-fob\nOn je tvrdio da je Milošević trebalo da bude ubijen 1993. godine, a da je likvidacija trebalo da izgleda kao saobraćajna nesreća.\nOdavanje državnih tajni obaveštajcu SAD Džonu Nejboru\nIpak, definitivno najpoznatija špijunska afera u Srbiji jeste slučaj nekadašnjeg načelnika Generalštaba, penzionisanog generala Momčila Perišića kome se trenutno sudi za špijunažu. Sem Perišića u ovom postupku sudi se još dvojici optuženih, potpukovniku Miodragu Sekuloviću i Vladanu Vlajkoviću, bivšem pripadniku Vojske Jugoslavije.\nFoto:EPA/KOEN VAN WEEL\nNjima se sudi za odavanje službenih tajni američkom obaveštajcu Džonu Nejboru, a suđenje je zatvoreno za javnost zbog tajnosti određenih vojnih podataka.\nPerišiću se sudi za odavanje državnih tajni obaveštajcu SAD Džonu Nejboru, a obojica su uhapšena 2002. godine u motelu na periferiji Beograda. Optuženi su je od početka ovog postupka negirali krivicu za delo koje im se stavlja na teret.\nRebić o hapšenjima na protestima: Strani faktor\nIpak, pojedini državni funkcioneri su i pre samo nekoliko meseci ukazivali na postojanje izvesnog stranog faktora u Srbiji. Naime, tokom nereda koji su izbili jula ove godine prilikom protesta ispred Narodne skupštine u Beogradu uhapšeno je više desetina lica, a između ostalog, među njima je bilo i stranih državljana.\nU velikoj akciji Bezbednosno-informativne agencije privedeni su izraelski državljani Roman Levin (21) u Ukrajini i Artur Furman (18), rođen u Kirgistanu. Inače, direktor policije Vladimir Rebić izjavio je na konferenciji za medije da je na protestima uhapšen i strani faktor.\namerička fokadanijel korbetmomčilo perišićšpijuniSrbija


Preminuo "otac" Lige šampiona, Lenard Johanson - Infobrif\nPreminuo „otac“ Lige šampiona, Lenard Johanson\nObjavljeno 5.06.2019. u 10:39\nFoto:Tanjug.rs/AP Photo/Andriy Lukatsky\n„Lenart Johanson je bio naš najveći medjunarodni fudbalski lider svih vremena, nijedan Švedjanin nije imao sličan uticaj u svetu fudbala. Njega su poštovali kao predsednika Uefa i potpredsednika Fife, njegovo liderstvo izazvalo je divljenje širom sveta“, navodi se u saopštenju FS Švedske.\n„To je najveće takmičenje za fudbalske klubove, koje se gleda širom sveta. Poslali smo je u 200 zemalja, a kada čujete fudbalere da pričaju o budućnosti, uvek kažu: ‘Voleo bih da igram u finalu Lige šampiona’ „, rekao je Johanson za Asošiejted pres 2010. godine.\nJohanson se protivio uvodjenju tehnologije u fudbal, kao pomoć sudijama, a jednom prilikom je rekao: „Ovo je igra za ljude, a ne za robote“.\nBivši predsednikLenard JohansonPreminuoUEFA\nLajčak o izveštaju Evropske komisije: Prijateljska poruka i treba da pomogne vladi\nPreminuo legendarni košarkaš


Spajić: Smanjena kamata na kineski dug, godišnja ušteda osam miliona eura | Portal Berane online\nMINISTARSTVO FINANSIJA ZAŠTITILO DRŽAVU OD VALUTNOG RIZIKA\nMinistarstvo i Vlada nastaviće da poboljšavaju finansijsku i ekonomsku situaciju u državi, dodao je ministar\nMinistar finansija i socijalnog staranja Milojko Spajić kazao je da je kamatna stopa na dug prema kineskoj Eksim banci smanjena sa dva odsto u dolarima na 0,80 odsto u eurima i da je na taj način Ministarstvo finansija uspjelo da zaštiti državu od valutnog rizika.\n„Po ovom osnovu ćemo uštedjeti četiri miliona na polugodišnjem nivo, odnosno osam miliona godišnje“, istakao je Spajić.\nMinistar je objasnio da je ovom prethodila višemjesečna priprema i da će ušteda od osam miliona na godišnjem nivou ići direktno u budžet.\n„Imali ismo jednu teško naslijeđenu situaciju, jer taj dug koji je bio u dolarima nikad nije bio pretvoren u eure. Imali smo veliki dug prema Eksim banci i za sve ove godne smo zbog toga imali oko 109 miliona eura gubitak. Ovaj hedžing aranžman je morao biti urađen mnogo ranije što se nije desilo i u mandatu ove Vlade je urađen“ rekao je Spajić.\nOn je na konferenciji saopštio i da se uvodi ograničena marža na osnovne životne namirnice.\nNaglasio je da će Ministarstvo i Vlada nastaviti da poboljšavaju finansijsku i ekonomsku situaciju u državi i da će ušteda od četii miliona biće usmjerena u probleme sa kojima se suočava crnogorska ekonomija ovih dana, a to je skok cijena životnih namirnica.\nSpajić je na Tviteru napisao da je hedžing aranžman urađen po Zakonu o budžetu za ovu godinu.\n„Nastavljaju se pregovori se pregovori o refinansiranju i optimizaciji javnog duga CG, a ovim aranžmanom se daje prijeko potrebno vrijeme da se to uradi na najbolji mogući način“, napisao je Spajić na svom Tviter nalogu.\nVlada i Exim banka potpisale su 30. oktobra 2014. godine ugovor o zajmu od 943.991.500 dolara za autoput koji gradi kineska kompanija CRBC. Ugovor je u ime Vlade potpisao tadašnji ministar finansija Radoje Žugić, koji je sada guvemer Centralne banke. On je već početkom 2015. godine na novinarsko pitanje da li će na crnogorsku ekonomiju i održivost javnih finansija uticati valutni rizik usljed pada vrijednosti eura u odnosu na američki dolar, rekao da nema nikakvih valutnih rizika.\n„Ugovorom Vlade i CRBC-a definisan je valutni kurs dolara i eura u momentu potpisivanja ugovora o izgradnji. Dakle za period izgradnje nema nikakvih valutnih rizika,“ kazao je Žugić.\nNa mogući valutni rizik upozoravali su iz opozicije, ali i finansijski stručnjaci koji su upozorili da je pitanje kakav će za šest godina, po isteku grejs perioda, biti odnos eura i dolara, ali tendencije govore da će vrijednost eura biti još manja nego sada. I tadašnji ministar saobraćaja Ivan Brajović je u januaru 2015. godine rekao da nema rizika.\n„Definisali smo odnos eura i dolara na dan potpisivanja ugovora o projektovanju i izgradnji, na 26.02.2014, tako da u smislu završetka radova u naredne četiri godine sadašnje promjene nemaju uticaj. Naš grejs period je šest godina. Jednu dvadesetosminu glavnice počinjemo da vraćamo i vratićemo 2021, a kompletnu 2035. Sasvim dovoljno vremena. Volim da mi se niko ne miješa u posao, ali ni ja drugima. Siguran sam da naše Ministarstvo finansija ozbiljno razmišlja o tome kako će se zaštititi od valutnog rizika u periodu. A, koji je krajni rok da se to postigne? Upravo početak otplate glavnice”, kazao je Brajović koji je bivši predsjednik Skupštine.\nSlične teme:Eksim BankaIstaknutokineski dugMilojko SpajićMinistarstvo finansija i socijalnog staranjasmanjena kamataVlada Crne Gore\nAmerička ambasada: Svaka čast Spajiću na osiguranju finansijske stabilnosti Crne Gore


Vetropark "Čibuk 1", u mestu Mramorak kraj Kovina, u Vojvodini, Srbija, 11. oktobra 2019. (Foto: N1)\nTelevizijskim ekipama N1 i Al Džazira nije dozvoljen ulazak na ceremoniju svečanog otvaranja vetroparka "Čibuk 1" u mestu Mrakorak kod Kovina. Direktor N1 kaže za Glas Amerike da je reč o skandalu, diskriminaciji medija i namernom i ciljanom događaju.\n"Mislim da je to skandal, da se ekipi jednog domaćeg medija, koja je dobila poziv iz Predsedništva Srbije, dakle poziv predsednika, da prati događaj na kome učestvuje predsednik, zabrani ulazak u objekat koji je napravljen za događaj i koji isključivo služi za promociju. To je napravljeno namerno, ciljano i mislim da je to stvarno nedopustivo", kaže za Glas Amerike Jugoslav Ćosić, direktor programa N1 Srbija.\nOn kaže da je N1, pošto su vlasnici vetroparka kompanije od kojih je jedna direktno u vlasništvu nemačke vlade, a druga indirektno u vlasništvu kineske vlade, poslala pismo u kome je zatražila komentar i od nemačke, i od kineske vlade.\nKomentar je zatražen i od Međunarodne finansijske koorporacije (IFC) koja je finansirala izgradnju vetro-parka, da objasni šta misli o tome i da li podržava "ovakvu medijsku diskriminaciju u Srbiji", kazao je Ćosić.\n"Ne možete da uđete"\nKako javlja N1, kada se akreditovana ekipa te kuće pojavila na mestu događaja, u kome je učestvovalo i najviše državno rukovodstvo uključujući i predsednika Srbije Aleksandra Vučića i ministre u Vladi Srbije, saopšteno im je da ne mogu da uđu u objekat koji je predviđen za održavaje događaja.\nOrganizator nije želeo objasni zbog čega je ekipama zabranjeno da rade svoj posao, pa je odgovor ponudio sam Aleksandar Vučić, koji je rekao da pretpostavlja da je za Al Džaziru, katarsku televiziju koja ima svoje studije u zemljama regiona Zapadnog Balkana, problem zbog relacija Katar - Emirati, dok za N1 nije imao konkretno objašnjenje. Rekao je da je odluka privatna i da je reč o privatnom prostoru vlasnika vetroparka.\nN1 javlja da joj je iz predsednikove službe rečeno da je zabranu, osim vlasnika, odobrio i ambasador Ujedinjenih Arapskih Emirata, dok je dopisnik Al Džazire Đorđe Kostić, u izjavi Udruženju novinara Srbije, kazao je da ekipa Al Džazire nije puštena na događaj zato što to novi amabasador UAE u Srbiji nije dozvolio.\nUdruženje novinara Srbije protestovalo je zbog zabrane izveštavanja dvema televizijama, uz podsećanje da je zakonomzabranjena neposredna i posredna diskriminacija novinara po bilo kom osnovu i da je organizator događaja dužan da zakon poštuje.


srbijasport.net - Vesti - Odbojka - Kaštela u Brčkom\nŠesti takmičarski duel ovogodišnjeg izdanja Srednjoevropske odbojkaške lige MEVZA, izabranicama Smaila Pezerovića, donosi susret protiv hrvatskog predstavnika, ekipe HOK Kaštela.\nMeč koji je na programu u petak od 19:00 časova u dvorani brčanske Gimnazije, predstavljaće priliku “Brčanskim princezama” da poprave sopstveni bodovni saldo te dodatno uvećaju šanse za konačnim plasmanom među četiri najbolje ekipe.\nUprkos dobrim predstavama u posljednja dva meča, ali izostankom rezultatskog uspjeha, u taboru Brčaka vlada optimizam te vjerovanje da će se sportska sreća u ovom slučaju okrenuti ka njihovoj strani i da će imati priliku za slavlje u posljednjem susretu na domaćem parketu u ovoj godini.\nMi smo debitanti u izuzetno kvalitetnoj ligi ali i kao takvi smo pokazali da možemo da se nosimo sa našim protivnicima. Dočekujemo ekipu koja je ostvarila zavidan rezultat u prošlom kolu ali vjerujem da se uz pomoć naših navijača možemo predstaviti u najboljem svijetlu i stići do pozitivnog rezultata koji će nas dovesti korak bliže krajnjem cilju. rekao je Smail Pezerović, šef stručnog štaba ŽOK Bimal-Jedinstva.\nŽenski odbojkaški klub Bimal-Jedinstvo trenutno zauzima 4. poziciju na tabeli Srednjoevropske lige.


Lufthansa prva evropska aviokompanija sa 5 Skytrax-ovih zvjezdica - Biznis Info\nYou are at:Home»Biznis cafe»Lufthansa prva evropska aviokompanija sa 5 Skytrax-ovih zvjezdica\nLufthansa prva evropska aviokompanija sa 5 Skytrax-ovih zvjezdica\nBy BiznisInfo on\t 04/12/2017 0 Comments\nLufthansa je postala prva evropska aviokompanija koja je dobila prestižnu Skytrax-ovu ocjenu od 5 zvjezdica. Kompanija se nada da će joj ovo priznanje pomoći u daljem razvoju premium proizvoda.\nNjemačka aviokompanija investirala je milijarde eura u obnavljanje flote i poboljšanje usluge nastojeći da pridobije potrošače na izuzetno konkurentnom tržištu i dođe do najviših Skytrax-ovih ocjena, prenio je Reuters.\nTrenutno nijedna druga evropska kompanija nema Skytrax-ovih 5 zvjezdica a ovo je priznanje ranije primilo devet aviokompanija uključujući Qatar Airways, Singapore Airlines, Cathay Pacific Airways, ANA All Nippon Airways i Etihad Airways.\n“Ovo je priznanje u potpunosti zasluženo i ono je nagrada za naše napore da Lufthansu napravimo jednom od vodećih svjetskih premium aviokompanija“, kazao je novinarima CEO kompanije Carsten Spohr.\nNagrada dolazi nakon što je ovog ljeta Lufthansa primila i Skytrax-ovu nagradu za najbolju evropsku aviokompaniju.\nKao dio napora da pojača privlačnost svoje business klase, Lufthansa je prošle sedmice predstavila i prijedlog novog izgleda sjedišta i unutrašnjosti business klase za njen Boeing 777 avion od 2020. godine i dala putnicima mogućnost za njegovo ocjenjivanje.\nInače, Skytrax World Airline Rating je vodeći međunarodni sistem za ocjenjivanje aviokompanija na osnovu kvaliteta i standarda proizvoda i usluga.\nIzvozCijeneAgrokorKonzumturizamSASEenergijaNaftaVlada FBiHautomobiliMMFBankestrane investicijeinvesticijeBingodobit


16. Mar 2020 1092\nČetvrti put Republika Srpska je uspjela uništiti isto strateško preduzeće. Četvrti život Urbanističkog zavoda biće ugašen zbog kriminala, korupcije i loših poteza vlasti, vlasnika i nesposobnih direktora.\nUrbanistički zavod Banjaluka prvo je propao kao državno vlasništvo i potpuno neshvatljivo ušao u program privatizacije, gdje propada pod vlasništvom banjalučkog biznismena Jove Vidovića. Odlazi u stečaj, država osniva Novi Urbanistički zavod, ali to nije dugo potrajalo. Spajanje sa drugom institucijom i formiranje Instituta za urbanizam, građevinarstvo i ekologiju (IUGE) RS nije urodilo plodom.\nNaprotiv, i ova zajednička strateška institucija odlazi na doboš, a iza svega, prema istraživanju portala CAPITAL, ponovo stoji loše upravljanje, kriminalni poslovi, nesavjesno poslovanje i propuštanje nadzora njima nadređenih institucija sistema.\nOstatak teksta pročitajte na portalu CAPITAL:\nTagovi: kriminal institut ubanizam\nTeslićkoj „Destilaciji“ dobit pala za 4,5 puta


Srbija će u subotu saznati da li će biti izbora\nSrbija će u subotu saznati da li će biti izbora\nKonačan stav o tome da li će biti vanrednih parlamentarnih izbora SNS će odlučiti u subotu, piše Danas.\nPredsedništvo Srpske napredne stranke će u subotu ujutru, neposredno uoči stranačke skupštine, održati sednicu i zauzeti konačan stav o tome da li će u Srbiji biti raspisani vanredni parlamentarni izbori – najavio je, u izjavi za Danas, potpredsednik SNS Goran Knežević.\nVeći deo članova Predsedništva više puta se izjašnjavao da je za prevremene republičke izbore, koji bi se održali kada i beogradski, 16. marta, ali bi u subotu sam lider naprednjaka Aleksandar Vučić, kome je prepuštena definitivna odluka, trebalo da se izjasni.\nKako je Danasu nezvanično reklo više sagovornika iz Vučićevog okruženja i vrha SNS, građani Srbije će po svemu sudeći ovog marta glasati za novi saziv Narodne skupštine i novu vladu.\nDok su neki potpuno uvereni da će izbora biti, drugi ostavljaju mali prostor da vlada premijera Ivice Dačića opstane, a sve se svodi na ocenu da su šanse „99:1“ u prilog prevremenih izbora.\nU vrhu SNS ponavljaju da u ovom trenutku niko sa sigurnošću ne može da tvrdi kakva će biti Vučićeva odluka, ali veruju da će se on, „nakon opsežne analize“, opredeliti za stvaranje nove vlade koju bi vodili naprednjaci i koja bi „odlučnije i brže od aktuelne vladajuće koalicije išla u reforme, ekonomski oporavak i prema članstvu u EU“.\nIzvori Danasa tvrde da je lider SNS do pre pet, šest dana bio blizu stanovišta da vanredni izbori nisu potrebni i da nesuglasice u vladi i koaliciji nisu nepremostive.\nMeđutim, nakon razgovora s najbližim saradnicima, stranačkim kolegama i neprestanog vaganja argumenata, pretegli su stavovi da je nova preraspodela političkih karata neophodna.\nZoran Babić, šef poslaničke grupe SNS u Skupštini Srbije, navodi da je u proteklih dvadesetak dana u javnom životu i na političkoj sceni bilo mnogo glasova i za i protiv vanrednih parlamentarnih izbora i da je građanima ta tema „preko glave“.\nBabić ističe da je zagovornik vanrednih parlamentarnih izbora, jer smatra da je za završetak usklađivanja domaćeg zakonodavstva sa zakonodavstvom EU neophodan jači kapacitet Vlade i Skupštine Srbije.\n„Da bi jedan zakon prihvatili građani, mora „frontmen“ za predlagača da bude čovek koji ima najveće poverenje u društvu, a to je prvi potpredsednik Vlade i predsednik SNS Aleksandar Vučić. Nemamo pravo na grešku“, smatra Babić.\nI sam Vučić je u redovnom uvodniku koji piše za stranačko glasilo „Informator“ sugerisao mogućnost prevremenih izbora.\n„Srpska napredna stranka je spremna i za parlamentarne izbore i da se na tom nivou provere snaga, legitimitet i poverenje koje svaka stranka uživa kod građana. Pred nama su veliki izazovi. Pozivam vas da ih prevazilazimo radeći kao jedan, svi zajedno, za našu Srbiju“, napisao je Vučić u poruci članstvu SNS.\nPitanje je samo šta će, nakon brojnih izjava da Vlada funkcioniše dobro i da se reforme sprovode, biti navedeno kao glavni razlog i neposredni povod za raspisivanje izbora.\nTo bi mogao biti čvrst stav ministra Branka Ružića iz SPS da nema nameru da podnese ostavku i nakon što ga je Vučić žestoko prozvao i poručio mu da „iz Vlade mogu da idu svi kojima se ne sviđa šta radi država“.\nOkidač za izbore moglo bi biti i povlačenje iz procedure Nacrta Zakona o radu i nesuglasice između ministra privrede Saše Radulovića i maltene celokupne vladajuće koalicije i članova Vlade.\nJasno je, proceduralno, da do vanrednih parlamentarnih izbora vode tri moguća puta – ostavka premijera, izglasavanje nepoverenja Vladi u parlamentu i eskalacija krize unutar vladajuće koalicije koja rad Narodne skupštine čini nemogućim.\nBudući da su Ivica Dačić i socijalisti protiv izbora, teško je verovati da će premijer podneti ostavku. Malo je verovatno da bi put do vanrednih parlamentarnih izbora moglo biti i izglasavanje nepoverenja Vladi u parlamentu, jer takav zahtev nije ni podnet.\nNajlakši put do izbora je da Vlada usvoji obrazloženi predlog za raspuštanje parlamenta i da ga prosledi predsedniku Republike Tomislavu Nikoliću, koji bi raspisao izbore. Pre toga neophodno je da Vučić razgovara sa Dačićem kako bi se utvrdio i redosled proceduralnih poteza do zvaničnog raspisivanja izbora.\nSve to mora da bude završeno do 29. januara, kako bi startovala najkraća moguća kampanja od 45 dana.


Da li se sjećate momenta kada je Budva kao najprogresivniji grad u državi postala simbol devastacije urbanog prostora? Arhitektonsko-urbanistička praksa predstavlja socijalno, ekološko, ekonomsko i prostorno planiranje. Programskom studijom Budve, koja se bazira na analizi postojećih i planiranjem novih sadržaja, utvrđeno je alaramantno stanje izgrađene sredine. U Budvi do sada nije bilo socijalno odgovorne prakse, a još manje investicionih projekata rađenih po ekološkim regulativama. Ekonomski aspekat projektovanih objekata rezultirao je prenaseljenošću. Ova pojava je dovela do izgradnje apartmanskih jedinica koje su potvrda socijalnog i ekološkog disbalansa u gradu. S obzirom na to da svi parametri arhitektonsko-urbanističke prakse do sada nisu ispoštovani, negativne posledice po grad su neminovne. Ostaje jedino pitanje na koje će se sve načine posledice manifestovati. Pukotina u Mediteranskoj ulici je samo početak posledica neplanske gradnje.\nOvakvo zatečeno stanje možemo tretirati na dva načina: oponašanjem ili otporom. Metodom oponašanja se na jedan ili drugi način podržava postojeća praksa. Uljepšavanjem fasada i primjenom savremenih materijala na iste, samo se nastavlja devastavija urbanih prostora. Drugi metod je otpor i on predstavlja borbu protiv privatnih interesa sa ciljem da se obustavi dosadašnja divlja gradnja. Ishod ove borba ne treba da odvrati sadašnje i buduće investitore, već naprotiv treba da im dostavi zakonsku regulativu iz oblasti životne sredine sa akcentom na socijalne i ekološke odgovornosti prilikom projektovanja objekata.\nKada je u pitanju prostorno planiranje Budve, neophodna je diskusija o aspektima socijalno odgovorne i ekološke arhitektonsko-urbanističke prakse. Želio bih da podsjetim građane da Budva ima još javnih zelenih površina koje mogu da doprinesu kvalitetu urbanog planiranja. Pored toga postoje i objekati koji imaju potencijal da se adaptiraju, a nažalost nisu u funkciji. Kako bi postigli ove ciljeve, neophodno je formirati Urbanistički savjet sa ciljem izrade smjernica za dugoročno prostorno planiranje. Ova grupa stručnjaka u saradnji sa građanima Budve imala bi za cilj da pronađe dugoročno rješenje za očuvanje zelenih površina, problem nedostatka parking mjesta i preveliki broj apartmanskih jedinica. Pored navedenih problema, u planu bi bila izgradnja vrtića, igrališta, prostora za starija lica u vidu dnevnih boravaka, sportskih i kulturnih sadržaja. Navedeni Urbanistički savjet bi svojim radom trebalo da zaustavi devastaciju grada Budve, kako bi povratio nekadašnji status "zelenog grada", obnovio svoje turističke potencijale i poboljšao kvalitet stambenih naselja.


FK Proleter Novi Sad - Blic Sport\nTrener fudbalera Crvene zvezde Vladan Milojević izjavio je da će na Marakani tek postati svesni koliko veliki uspeh je napravio tim crveno-belih pobedom nad Liverpulom (2:0) u Ligi šampiona.\nUtakmicom između fudbalera Proletera i novog-starog šampiona Srbije Crvene zvezde u Novom Sadu u petak se otvara pretposlednje kolo Superlige Srbije.\nSUPERLIGA Prvi trijumf Proletera u eliti, Čukarički razbio Rad na Banjici\nFudbaleri Čukaričkog savladali su Rad na gostovanju sa 3:0 u drugom kolu Superlige Srbije, i tako su stigli do prvog trijumfa u novoj sezoni.\nSUPERLIGA SRBIJE Radnički u velikom stilu započeo sezonu\nFudbaleri Radničkog iz Niša su sjajno startovali na otvaranju nove sezone Superlige pobedom nad Proleterom sa 3:1.\nNIŠLIJE U NEDELJU STARTUJU U SUPERLIGI Lalatović upozorava: Prvo Proleter, pa ćemo onda misliti o Makabiju\nFudbaleri Radničkog su su rutinski plasirali u drugo kolo kvalifikacija za Ligu Evrope, pošto su u dvomeču sa 5:0 eliminisali maltešku Gziru. Nišlijama će naredni protivnik biti Makabi iz Tel Aviva (četvrtak), ali će pre toga igrati protiv Proletera (nedelja, 20 sati) na startu Superlige.\nPRVA LIGA Proleter šampion, Dinamu i bod dovoljan za Superligu\nFudbaleri Proletera savladali su Teleoptik sa 2:0 u Novom Sadu u 29. kolu Prve lige Srbije. Posle ovog trijumfa tim sa Slane Bare osvojio je drugi rang takmičenja.\nPRVA LIGA SRBIJE Metalac se okliznuo, Proleter i Dinamo iz Vranja blizu Superlige\nFudbaleri Proletera i Dinama iz Vranja blizu su ulaska u Superligu, pošto su u 27. kolu Prve lige Srbije ostvarili sigurne pobede na svom terenu. Od višeg ranga se dobrano udaljio Metalac, koji je kod kuće remizirao sa Bačkom Topolom 1:1.\nPRVA LIGA SRBIJE Metalcu pripao derbi u Vranju, Proleter pregazio Jagodinu\nFudbaleri Metalca slavili su u derbiju 25. kola Prve lige Srbije u Vranju protiv Dinama sa 2:1 i tako prišli samo na bod ekipi sa juga Srbije u borbi za plasman u Superligu.\nPRVA LIGA SRBIJE Metalac se pobedom vratio u trku za Superligu, Sloboda bolja od Sinđelića\nUspeli su fudbaleri Metalca da ostvare jako važan trijumf protiv Proletera u Novom Sadu sa 2:3 u 23. kolu Prve lige, pa su se tako vratili u trku za plasman u Superligu.\nPRVA LIGA Proleter prati Dinamo u stopu, Sloboda pobegla iz opasne zone\nFudbaleri Proletera nastavili su poteru za vodećim Dinamom, pošto su slavili protiv Budućnosti u Dobanovcima sa 3:1.\nPRVA LIGA Dinamo opet na pobedničkom putu, Metalac slavi kiks Proletera\nFudbaleri Dinama iz Vranja vratili su se na pobednički put, pošto su savladali pirotski Radnički sa 2:0 u 20. kolu Prve lige.\nPRVA LIGA SRBIJE Vodeći timovi lige doživeli neuspehe\nLider Prve lige Srbije Dinamo iz Vranja je izgubio na gostovanju Temniću sa 1:2 u 19. kolu, drugoplasirani Metalac je razočarao navijače porazom u Inđiji (0:1),dok je Sinđelić je sa istim rezultatom doživeo krah u Novom Pazaru.\nFudbaleri Dinama iz Vranja stupili su u štrajk zbog neisplaćenih zarada, što se odrazilo na ekipu pa su doživeli poraz u Inđiji rezultatom 2:1, u 17. kolu Prve lige.


Novi zakon: Strane banke neće moći više iznositi novac iz BiH - mojusk.ba\nNovi zakon: Strane banke neće moći više iznositi novac iz BiH\nZakon o osiguranju depozita banaka u BiH donosi niz novina, a jedna od najinteresantnijih je da banke više neće moći višak novca da šalju u svoje centrale van države.\nU Bosni i Hercegovini većina banaka je privatizovana i vlasnici su uglavnom banke sa stranom adresom.\n“U BiH je 97 posto bankarskog sektora privatizovano, a većina banaka u BiH ‘viškove’ prosljeđuje bankama majkama u Austriji, Italiji i drugim zemljama. Ovim zakonom to će im biti onemogućeno, jer će sve viškove morati deponovati u BiH u Fond za osiguranje depozita koji će biti formiran”, rekao je Mirsad Isaković, poslanik SBB-a u Predstavničkom domu Parlamentarne skupštine BiH. Osim što je poslanik, Isaković je i finansijski stručnjak koji ističe da je ovo veoma važan zakon, jer će dodatno zaštititi privrednike, ali i građane štediše.\nZakon o osiguranju depozita u bankama u BiH jedan je od pet zakona u setu zakona o akcizama koji će se u srijedu naći pred poslanicima Predstavničkog doma. Zakonodavac, Vijeće ministara BiH, tvrdi da je ovaj zakon bitna mjera koja će u budućnosti ublažiti potrese u bankarskom sektoru, pišu Nezavisne novine.\nVjekoslav Bevanda, ministar finansija i trezora BiH, ističe da je zakon usaglašen sa entitetskim zakonima o bankama te da se njime predviđa mogućnost da se poslije svih potresa u bankarskom sektoru može pristupiti i rekonstrukciji. Ovaj zakon će omogućiti da privrednici, ali i štediše, u slučaju finansijskih problema i “pada” banke, dobiju veliki dio svog novca natrag. Između ostalog, u ovom zakonu definirani su članovi koji određuju uslove za korištenje Fonda u koji se svakodnevno deponuju sredstva banaka.\nU cilju očuvanja finansijske stabilnosti novim zakonima o bankama predviđen je rezolucioni proces kojim se kroz restrukturiranje poslovanja banaka pomaže stvaranju samoodržive banke, a jedan od izvora, novim zakonom, biće Fond za osiguranje depozita.\nOdluku o upotrebi sredstava donosio bi Upravni odbor Agencije za osiguranje depozita sastavljen od guvernera Centralne banke BiH i ministra finansija i trezora BiH ili lica koje oni ovlaste, a po jednog biraju entitetski ministri finansija. Članovi Upravnog odbora mogu biti i predstavnici entitetskih agencija za bankarstvom, ali bez prava glasa.\nMeđutim, ovdje postoji prenos nadležnosti, jer se entitetskim agencijama onemogućava pravo glasa, što će, prema riječima Dušanke Majkić, poslanika SNSDa u Predstavničkom domu BiH, pokušati riješiti podnošenjem amandmana.\n“Predložiću amandmane na ovaj zakon kao član Komisije za finansije i budžet Predstavničkog doma BiH i pokušati djelovati u tom smjeru, a što se tiče samog zakona, on se čini dobar i prihvatljiv”, kazala je Majkićeva.\nZakon predviđa ograničenu visinu doprinosa Fonda za osiguranje depozita na 50 posto ciljanog iznosa Fonda. Upravni odbor Agencije, kao najviši organ upravljanja, donosi odluku o upotrebi fonda. U slučaju da Fond za osiguranje depozita pretrpi veće gubitke nego što bi pretrpio u procesima likvidacije ili stečaja, isti ostvaruje pravo na nadoknadu razlike iz sredstava vanredne premije.\nU Vijeću ministara tvrde da su navedena rješenja u skladu sa direktivama EU. Ono što je važno istaći jeste da se ovim zakonom osniva Agencija za osiguranje depozita BiH. Agencija će imati sjedište u Banjaluci i filijale u Sarajevu i Banjaluci. Takođe, agencija može otvoriti dodatne filijale ako su fiskalno održive. Filijale nemaju pravni status, niti ovlaštenja neovisno od Agencije. Upravni odbor Agencije imenuje direktore svih organizacionih jedinica Agencije.\nOsnovni zadaci Agencije biće osiguranje prikladnih depozita fiskalnih i pravnih lica u bankama članicama u skaldu sa zakonom, izdavanje certifikata o članstvu bankama, oduzimanje, putem suspenzije ili okončanja certifikata o članstvu, investiranje sredstava koja čine Fond za osiguranje depozita, isplata osiguranja u slučaju prestanka rada banke, učešće u restrukturiranju banke.\nAgencija će imati pravo zatražiti reviziju radi ocjene tačnosti izvještaja banke. U slučaju da banka članica blagovremeno ne dostavi izvještaje poslovanja Agenciji ili, pak, ne uplaćuje premije osiguranja po dospijeću, ne plaća naknadu za izdati certifikat, ne plaća članarinu ili, pak, odbije potpisati ugovor o osiguranju depozita, predviđene su kazne u iznosu od 40.000 do 200.000 KM.\nAsim Fazlić (SDA), član Komisije za finansije i budžet Predstavničkog doma BiH, ističe da je Zakon o osiguranju depozita u bankama BiH veoma važan zakon, jer će omogućiti zaštitu bankarskog, ali i privrednog sektora u BiH.\n“Žao mi je što se stručnjaci iz finansijskog sektora nisu više uključili u polemiku o ovome zakonu, možda bi u toku javnih rasprava imali nekih ideja koje bi omogućile bolju implementaciju”, rekao je Fazlić.\nZoran Pavlović, ekonomski analitičar, naglašava da su stručnjaci Svjetske banke radili na Zakonu o osiguranju depozita u bankama BiH i da vjeruje da je zakon napravljen da zaštiti bankarski sektor, ali i korisnike.\nU BiH nezaposleno 511.922 osoba, veliki interes za odlazak u Njemačku i Sloveniju\nU bihaćkom džematu Bakšaiš restauriran dio unutrašnjosti džamije


Vreme je za party | Beograd Noću\nVreme je za party\nVreme je za party.\nKlub Fabrika je kutak najboljih žurki, tu nema ni izgovora ni zabušavanja kada je provod u pitanju. Klub Fabrika je čista bajka, takvo osvetljenje koje se prostire duž celog kluba ne postoji na drugom mestu do u klubu lepom i najlepšem onog kojem se uvek najradije vraćate. a to je baš vaš klub Fabrika i ni jedan drugi. Na trećoj Adrenalin žurci čeka vas fenomenalna DJ ekipa: Mare Luv, Vladimir Pavlović, Jordy Dice, što će provod u klubu Fabrika učiniti još hiljadu puta boljim i poželjnijim.\nSvi domaći klubovi mogu samo pozavideti atmosferi koja vlada u najčarobnijem klubu u gradu, a posebno kad je naprave Mare Luv, Vladimir Pavlović, Jordy Dice, a to proizvodi svakako vaš obožavani klub Fabrika, najbolja anegdota vašeg noćnog života.\nSubota je rezervisana za Pure House Energy 1n1 , sa vama će biti Dj Nikola i Dj Yabba Klub Fabrika je neodoljivi razlog što su žurke u njemu imperativ vašeg noćnog života, to su doživaljaji kojima svi teže, čak i oni koji prvi put dođu lako se odluče da klubu Fabrika daju punomoć svog noćnog ludila i najboljih žurki.\nKlub Fabrika misli na sve, sitnice su ono čemu ovaj klub daruje posebnu pažnju i vreme posvećuju ostvarenju svakog vašeg sna, posebno onog nedosanjanog, onog koji tajite i od samih sebe, sve to optočeno šećernom penom najjačeg provoda imete u vašem klubu Fabrika, klubu koji je po kvalitetu koji nudi van svog vremena i tek će da smišlja iznenađenje koja će vas bacati na kolena.\nRezervaciju možete izvršiti putem vašeg omiljenog vodiča kroz noćni život prestonice – beogradnocu.com, odnosno putem našeg korisničkog Call Centra 063 33 33 44 ili Online. Mi za vas pripremamo najsvežije i najatraktivnije informacije vezane za noćni život Beograda. Osvetljenja u klubu Fabrika prijaju i nam pod njima se osećamo tako šik da se rado varćamo na svaku žurku u želji da se u provodu sudarimo baš sa vama.


UNITED GRUPA potpisala ekskluzivni ugovor koji će svim Telemach BH korisnicima omogućiti TIDAL muzički servis | Bugojno Danas\nPočetna BiH UNITED GRUPA potpisala ekskluzivni ugovor koji će svim Telemach BH korisnicima omogućiti...\n22.mart 2021 – United Grupa potpisala je ekskluzivni ugovor koji će Telemach korisnicima u Bosni i Hercegovini omogućiti pristup TIDAL platformi, globalnoj muzičkoj platformi koja na jednom mjestu okuplja fanove i izvođače kroz originalni muzički sadržaj, uz jedinstveno korisničko iskustvo zabave.\nPrateći svjetski razvoj digitalnih tehnologija, svojim korisnicima ponovo želimo ponuditi nešto sasvim novo na tržištu u Bosni i Hercegovini. Saradnju sa Tidal platformom proširujemo dijapazon svojih usluga i servisa kako bismo korisnicima osigurali još jedno nezaboravno iskustvo ovaj put iz domena muzičke industrije – rekao je Admir Drinić, generalni direktor kompanije Telemach BH.\n” Streaming zabavnih saržaja je postao sastavni dio dana mnogih ljudi širom planete. Partnerstvo sa vodećom telekomunikacijskom kompanijom, United Grupom, omogućava nam da usluge pružimo još većem broju ljubitelja muzike širom Evrope”, rekao je Lior Tibon, oprativni direktor kompanije TIDAL.\nSljedeći članakUsvojen budžet općine Donji Vakuf 6.5 miliona KM, 100 stipendija za studente


Dani produžio ugovor sa Zenitom - Sportske novosti\nNaslovna Sportske novosti Dani produžio ugovor sa Zenitom\nDani produžio ugovor sa Zenitom\nPortugalski vezista Migel Dani i ruski premijerligaš Zenit iz Sankt Peterburga danas su uspeli da produže međusobnu saradnju. Doskorašnji ugovor iskusnog fudbalera trebao je da istekne po okončanju tekuće sezone, ali će on plavi dres nositi još godinu dana.\n33-godišnji ofanzivni vezista u Zenit je stigao tokom leta 2008. godine iz moskovskog Dinama, za neverovatnu sumu od čak 30 miliona evra, iako je njegova tržišna vrednost tada iznosila oko 8 miliona evra. Do danas je ukupno ostvario 243 nastupa u svim takmičenjima, a postigao je 64 gola i 72 asistencije. U tekućoj sezoni, zbog povrede koja ga je pratila, ostvario je samo 1 nastup i to pre 6 dana na utakmici protiv Anderlehta u okviru 1/16 finala Lige Evrope, a na terenu je proveo samo 19 minuta.\nPrethodni tekstBaltika dovela slobodnog agenta i pozajmila dva igrača od Rostova\nSledeći tekstMagic Johnson ponovo u Lakersima!


U Rusiji zabeležen rekordan broj preminulih od korone - Sputnjik Srbija\n17:07 16 Jul 2020\n10:12 29.05.2020 (osveženo 14:17 29.05.2020) Preuzmite kraći link\nKako se navodi, tokom proteklog dana 76 osoba umrlo je u Moskvi, 50 u Dagestanu, 20 u Podmoskovlju i 11 u Sankt Peterburgu.\nPored toga, prema saopštenju, prethodnog dana broj obolelih od virusa korona u Rusiji porastao je za 8.872 slučaja u 84 regiona, odnosno, ukupno do 387.623 u 85 regiona. Od tog broja kod 3.380 pacijenata (39,4 odsto) nije bilo kliničkih simptoma bolesti.\nŠto se tiče broja izlečenih, za dan je u Rusiji izlečeno i otpušteno s bolničkog lečenja 8.264 pacijenta, a ukupan broj izlečenih iznosi 159.257.\nPodsetimo, gradonačelnik Moskve Sergej Sobjanjin potpisao je ukaz o produžavanju režima samoizolacije i ostalih ograničenja uvedenih zbog virusa korona u ruskoj prestonici do 14. juna.


Vlasotinački Komunalac dobio novog direktora, u Vodovodu i dalje Zvonko Ilić - Televizija Leskovac\nBojan Mitrović, ekonomista iz Vlasotinca novi je vršilac dužnosti direktora Javno-komunalnog preduzeća “Komunalac”, odlučeno je na sinoćnjem nastavku sednice Skupštine opštine Vlasotince, započete u ponedeljak.\nPredsednik Skupštine opštine Milan Jović, u svojstvu predlagača, odnosno predsednika Komisije za izbor i imenovanja, obavestio je odbornike o tome da konkursi za izbor direktora javno komunalnih preduzeća Komunalac i Vodovod nisu uspeli, jer kandidati nisu dostavili svu potrebnu dokumentaciju.\nNakon burne polemike o tome da li i ko ispunjava uslove za imenovanje na mesto vršioca dužnosti, na čelo „Komunalca“ imenovan je Mitrović, a na čelu „Vodovoda“ ostaje Zvonko Ilić, jer njegov mandat vršioca dužnosti traje do marta naredne godine.\nGrejanje u sportskoj hali ujedinilo je predstavnike vlasti i opozicije u konstataciji da svi snose deo odgovornosti što ono još ne radi. Obajšnjenje o tome dokle se stalo po ovom pitanju dao je zamenik predsednika opštine Vladimir Kocić.\n„Dobili smo odobrenja i saglasnosti nadležnih ministarstava. Juče smo dobili idejno rešenje od projektanta, ostaje da do kraja ove nedelje podnesemo zahtev za lokacijske uslove. Nakon toga sledi dobijanje građevinske dozvole kada ćemo znati i vrednost investicije. Kada to dobijemo sigurno ćemo u budžet to ugraditi kako bi što pre krenuli sa realizacijom projekta. Verovatno ćemo imati ulaganje i u sređivanju unutar objekta, jer postojeća instalacija nikada nije do sada bila u funkciji, verovatno ćemo morati da vršimo rekonstrukcije a to ćemo znati kada ih pustimo. Kada sve što je neophodno završimo, krenućemo u realizaciju što pre, jer znamo da je to prioritet – pojasnio je Kocić.\nPošto je u dnevni red ovog zasedanja uvrštena i tačka Predlog odluke o donošenju Plana detaljne regulacije HSV Batulovce, a zarad pružanja informacija zaintresovanoj javnosti, rukovodilac Odeljenja za urbanizam Marinko Đorđević rekao je da došenjem ove odluke neće biti prekršen zakon, te da su svi potrebni i predviđeni zakonski uslovi ispunjeni i da je plan prošao potrebnu zakonsku proceduru. Đorđević je, još jednom, podvukao da se plan radi za određeno područje, a ne za objekte.\nNačelnik opštinske uprave Marjan Stanković obrazložio je kadrovski plan opštine Vlasotince, ističući da se ovim planom predviđa angažoanje novih radnika, ali da to ne znači da će oni biti zaposleni. Obrazlažući Plan i program rada Opštinske uprave u narednoj godini, Stanković je naglasio da se u narednoj godini planira nastavak unapređenja e-uprave, u okviru koje se sada u opštini Vlasotince može realizovati devet usluga.\nTags: JKP Komunalac Vlasotince, Vlasotince


Preduzeću "EPS Snabdevanje" stiglo 40.816 prigovora na račune za struju – Nadlanu.com\nPreduzeću "EPS Snabdevanje" stiglo 40.816 prigovora na račune za struju\nObjavljeno 27. jan 2014. / 20:07:29\nKako je navedeno u saopštenju Ministarstva energetike, na današnjem prvom sastanku Posebne radne grupe, zatraženo je od EPS-a da se do narednog sastanka dopune određeni podaci, a preliminarne analize ukazuju da je problem nastao zbog greški u očitavanju i u sistemu obračuna.\nKad je reč o primedbama na račune za gas, podaci govore da je u decembru po pravilu veća potrošnja gasa u odnosu na novembar, ali postoje indicije da je i kvalitet gasa uticao na veću potrošnju u decembru 2013. godine.\nRadnoj grupi će do narednog sastanka biti dostavljeni izveštaji sa gasnih hromatografa (uređaja koji mere kvalitet gasa) koji će pokazati da li su opravdane sumnje da je u većem procentu korišćen domaći gas, koji je slabijeg kvaliteta.\nPored toga, primećeno je da su sporadično, napravljeni i propusti u obračunu potrošenog gasa i da je u proračunu PDV-a bilo grešaka kod pojedinih distributera.\nPosebnu radnu grupu čine predstavnici Ministarstva energetike, Agencije za energetiku i Nacionalne organizacije potrošača Srbije (NOPS), navedeno je u saopštenju.\neps snabdevanjeprigovoriračuni za strujureklamacija


U Trebinju se otvara konzularna kancelarija Srbije | mojKontakt portal\nHercegovci će od aprila lakše i brže dobijati pasoše Srbije. U Trebinju se otvara konzularna kancelarija Generalnog konzulata Srbije u Banjaluci.\nProcedura za otvaranje ove kancelarije u Hercegovini je skoro završena čeka se samo amin srpske Vlade. U Trebinju će se izdavati pasoši Srbije, sva ovlaštenja i izvodi.\n“Ta kancelarija će svakog dana raditi sa strankama. Znači svakog radnog dana, a i hitni poslovi, poslovi koji su vezani za izdavanje sprovodnica ne daj Bože smrtne slučajeve. Znači 24 sata bukvalno”, navodi Aca Jovanović, pomoćnik ministra spoljnih poslova Srbije.\nOvo je prva srpska konzularna kancelarija, a u njoj će raditi šef i tri saradnika. Trebinjci su već obezbijedili prostor i to u samom centru grada u popularnoj Ćelovića kući. Kancelarija je značajna za cijelu regiju, a još značajnija je dobra veza za srpskom prestolnicom.\n“Grad Trebinje apsolutno stoji na stanovištu da je neophodno uspostaviti kvalitetne veze sa Beogradom, nije to samo što su bila predizborna obećanja nego to je trajna i vjekovna veza Beograda i Hercegovine”, izjavio je Luka Petrović, gradonačelnik Trebinja.\nDa bi dobili pasoš Srbije Hercegovci su morali put Mostara, Sarajeva ili Banjaluke. Jednom sedmično papiri za državljanstvo su se predavali i u Trebinju, čekanje u redu i gužva bili su neizbježni.\nPrethodno Prethodni članak: Britanski humanitarac: Plaćao sam ženama za seks tokom rata u BiH\nSljedeće Prethodni članak: Naoružani razbojnik opljačkao kladionicu u Banjaluci\n16. 01. 2019., 15:32


Serija 'Grey's Anatomy' dobija svoju 15. sezonu Prolog\nPopularna i više puta nagrađivana američka serija TV kuće ABC "Grey's Anatomy" dobiće svoju 15. sezonu što će je učiniti najdužom dramom u istoriji prikazivanja serija.\nDirektor zabavnog programa televizije ABC Channing Dungey potvrdio je ovu informaciju u saopštenju za javnost.\n"Grey's Anatomy ima posebno mesto u mom srcu i znam da milioni gledaoca osećaju isto. Zahvaljujemo se svim lojalnim fanovima koji su s nama od početka i onim novim generacijama gledaoca koji su pronašli zadovoljstvo u našoj seriji koja je danas jača nego ikada", kazao je Dungey.\nPoslednja sezona "Grey's Anatomy" rangirana je kao broj jedan među gledaocima između 18 i 49 godina. Serija je takođe našla svoje mesto među top pet serija u svetu. Američka medicinska drama više puta je nominovana za Emmy nagradu, a okićena je i Zlatnim globusom za najbolju dramsku seriju.\nPodsećamo, producentica uspeše drame Shonda Rhimes i njena partnerka Betsy Beers radnju 14. sezone usmerile su na vatrogasnu stanicu. Serija do sada ima rekordnih 300 epizoda što znači da s novom sezonom definitivno ulazi u istoriju.


podsvesno » Astro portal\nRetrogradni Neptun i namera isceljenja\nKao grčki bog Posejdon spustiće nas u dubine podsvesnog i u snovima nam nagoveštavajući koji je to ideal kome težimo. Muzika i poezija opiće nas, bili mi na obali mora ili negde usred grada, sakriveni od drugih. Neki će postati neodlučni ili osetiti posledice izbegavanja donošenja odluka. Bićemo u oblacima i graditi kule od peska, ne samo na plaži. Onda će skroz iznenada neko da nas priupita šta nameravamo sa […]\n13. 06. 2016. Više\nSamosvest i razumevanje tuđih emocija Razumevanje tuđih emocija podrazumeva pre svega sposobnost da stvari posmatramo iz pozicije svojih sagovornika (empatija), da razumemo njihove emocionalne potrebe, brige i želje i da u skaldu sa tim saznanjima “vučemo” inteligentne poteze. Empatija je jedna od najvrednijih veština, jer nije jednostavno proniknuti u razmišljanje i emotivno stanje svojih sagovornika, posebno ako se zna da se 90 % komunikacije između ljudi odvija neverbalno kroz “govor […]


Cijene divljaju: Narednih dana gorivo opet poskupljuje - mojKontakt portal - Radio Televizija Kontakt\n29. 06. 2022.\nCijene divljaju: Narednih dana gorivo opet poskupljuje\n#izdvajamo DRUSTVO VIJESTI\nBy Davor Damjanovic / 05. 02. 2022.\nProteklih dana na pumpama u Srpkoj zabilježen je rast cijene goriva, a takav trend očekuje se i dalje, pa će tako cijene ovog energenta po litru u narednim danima porasti za pet feninga, potvrdio je za “Nezavisne novine” Dragan Trišić, predsjednik Grupacije za promet naftom i naftnim derivatima Privredne komore Republike Srpske.\n“U prethodnih 15 dana na svim benzinskim stanicama u Republici Srpskoj došlo je do poskupljenja, ali i dalje nas očekuju nestabilan period i rast cijena do pet feninga za benzin i dizel, jer su u prethodnom periodu konstantno rasle ulazne cijene prema distributerima, a to je primjetno i u zemljama okruženja Hrvatskoj i Crnoj Gori”, kazao je Trišić.\nDodao je da je nafta brent na berzi dostigla nivo iz oktobra 2014. godine, kad je prodavana za 89 dolara po toni, što je maksimum unazad sedam godina.\n“Dakle, tržišta su pred velikim izazovima, zemlje evrozone takođe bilježe maksimume čak do 1,7 evra po litru. Moja predviđanja su da će prvi kvartal ove godine i dalje biti nestabilan uz periodične stabilizacije, ali u konačnici rast je neminovan”, ističe Trišić.\nKako je rekao, cijene se kreću u prosjeku BMB95 2,34-2,43 KM po litru i dizel ED5 2,32-2,45 KM po litru, dok su cijene TNG-a i dalje 1,49-1,56 KM po litru, zavisno od regije i distributera.\n“Cijene tečnog naftnog plina (TNG) su i dalje na nivou od prije dva mjeseca, kad su u kratkom periodu dostigle istorijski maksimum. Prosječna cijena TNG-a je oko 1,5 KM po litru i ako se uzme u obzir cijena prošle godine 0,60-0,70 KM jednostavno je zaključiti da se na tržištima dešavaju procesi koji nemaju mnogo dodirnih tačaka s realnom ekonomijom”, pojasnio je Trišić.\nDodao je da je na sceni globalni problem snabdijevanja plinom te mnoge razvijene ekonomije imaju deficit ovog energenta i pokušavaju amortizovati negativne uticaje prema krajnjim potrošačima.\nIz jedne banjalučke benzinske pumpe kazali su da je proteklih dana došlo do rasta cijena goriva:\n“Sada litar plina košta 1,55 KM, dizel 2,55 KM, a benzina 2,54 KM.”\nDodaju da u narednim danima očekuju dodatni rast cijene.\nDa je gorivo već dostiglo cijenu od 2,50 KM te da je ovo još jedan udar na osiromašeni džep potošača, kaže i Murisa Marić, izvršna direktorica Udruženja građana DON Prijedor.\n“Za mjesec dana cijena goriva je porasla za 25 feninga po litru, a ako se i u narednom periodu očekuje dodatni rast, mi ćemo biti kao da živimo u Austriji s platama od 400 evra, koje ne mogu da prate ta poskupljanja”, kazala je Marićeva.\nIstiče da je gorivo poketač svega i da od njegove cijene zavisi sva pogonska industrija, te je dodala da je vrijeme da neko vodi računa o ovome, ali da je potrebno da se preduzmu neke mjere i stane na kraj poskupljenjima.\n“Potrošači su u sve težem položaju, sigurno da nam slijedi kolaps u cijenama osnovnih životnih namirnica”, kazala je Marićeva.\nLeskovac: Pronađeno tijelo muškarca zaliveno u beton, sumnja se da ga je ubila žena koja je pronađena mrtva u kući\nZaplijenjeno 440 stabljika indijske konoplje u Derventi, uhapšene dvije osobe\nKresojević: Ponudili smo rješenje za bolje grijanje, ali neki su to zaustavili\nBon: Odsječena glava ostavljena ispred suda, nedaleko pronađeno i tijelo\nU nesreći kod Viteza poginula jedna osoba, učestvovao i Banjalučanin\nOpljačkale, pa pretukle ženu zbog ljubomore: Majka i kćerka iz Srbije napravile haos u Beču\nPoruka Podgorici iz Brisela: Novu vladu formirati bez odlaganja\nVlada predložila povećanje plata za 100 KM u više sektora


Grad Sarajevo predstavio svoje projekte na manifestaciji "Family day" - Klix.ba\nKultura Grad Sarajevo predstavio svoje projekte na manifestaciji "Family day"\nGrad Sarajevo predstavio svoje projekte na manifestaciji "Family day"\n26.8.2006. u 16:20\nNa manifestaciji Sarajevo Film Festivala (SFF) "Family day", upriličenoj u subotu u Vilsonovom šetalištu, predstavio se i Grad Sarajevo svojim najnovijim projektima koji imaju za cilj stvaranje ambijenta uspješnog poslovanja i ugodnog življenja, kao i poboljšanje kvalitete života građana.\nDomaćin ove manifestacije i direktor SFF-a Mirsad Purivatra, pozdravio je gradonačelnicu Sarajeva Semihu Borovac, predsjedavajućeg Gradskog vijeća Marina Ivaniševića i dogradonačelnika Josipa Jurišića, koji su zajedno obišli štandove te razgovarali i družili se s građanima Sarajeva, saopćeno je iz Gradske uprave Grada Sarajeva.\nGradonačelnica Borovac je istaknula da je Grad Sarajevo sa zadovoljstvom prihvatio poziv organizatora da kao jedan od sponzora 12. SFF-a, za što je iz ovogodišnjeg budžeta izdvojio 135.000 KM, predstavi svoje projekte.\nUz videoprojekcije i informativni materijal, građani koji su posjetili promotivni štand Grada Sarajeva, dobili su sva potrebna objašnjenja o aktuelnim projektima iz komunalne oblasti, društvenih djelatnosti i urbanizma .\nTokom prezentacije aktivnosti Grada Sarajeva na "Family dayu" Udruženje zanatlija starih zanata Kantona Sarajevo je na promotivnom štandu Grada Sarajeva izložilo svoje proizvode i suvenire koji se na tradicionalna način izrađuju u radionicama sarajevskih majstora.\nU drugom dijelu programa, građani su na boksu Grada Sarajeva mogli poslušati predavanje o prevenciji od dijabetesa, koje su održali članovi Udruženja oboljelih od dijabetesa Kantona Sarajevo\nTakođer su im podijeljeni i edukativno-informativni materijali o planu predstavljanja zdravog stila života, poboljšanja kvaliteta života i unapređenja okoline.


JK Komrad Vranje : Južne vesti\nJK Komrad Vranje\nStare gume umesto nadstrešnice na vranjskoj pijaci\n10:33, 8. 2. 2018.\nDeo Bujkovske pijace namenjen za prodaju robe predstavlja neobično "arhitektonsko rešenje" jer su zakupci tezgi našli rešenje da zaštite robu zbog nadstrešnice koja prokišnjava tako što su najlone pokrili starim automobilskim gumama. Nadležni svesni problema, ali trenutno, kažu, bez rešenja.\n13:17, 16. 1. 2015.\nNakon pisanja Južnih vesti o punim kontejnerima u Golemom Selu u Poljanici kod Vranja, službe Javnog komunalnog preduzeća ispraznile su kontejnere u neposrednoj blizini lokalne škole.\n09:58, 16. 1. 2015.\nMeštani Golemog Sela u Poljanici kod Vranja revoltirani su jer već duži period kontejner koji se nalazi ispred škole nije izbačen, pa strahuju od širenja zaraze kad mališani krenu u školu.\n"Komrad" čisti korita reka u Vranju\n14:03, 5. 8. 2014.\nTokom jula radnici Javnog komunalnog preduzeća "Komrad" čistili su korita Vranjske reke, a narednih nedelja počeće čišćenje i Soninske reke.\nPoginuo radnik na vranjskoj deponiji\n16:03, 18. 10. 2012.\nIako je radnik Gradskog komunalnog preduzeća "Komrad" Donče Gligorov (59) izgubio život na radnom mestu na deponiji "Meteris" još 15. oktobra, o tome se već danima ćuti.\n13:14, 7. 6. 2011.\nNa sednici Skupštine Vranja odbornici bi trebalo da usvoje predlog o smeni direktora JKP „Komrad“ Perice Milosavljevića.\nVranje: veliki dugovi za komunalije\n09:55, 2. 5. 2011.\nSvako vranjsko domaćinstvo u proseku za komunalne usluge duguje preko 2.500 dinara, potvrdili su u vranjskom "Komradu".


Profesorka Hemijskog fakulteta: U Srbiji se razvija domaći antigenski test na korona virus - Društvo - Dnevni list Danas\nPočetna » Društvo » Profesorka Hemijskog fakulteta: U Srbiji se razvija domaći antigenski test na korona virus\nU Srbiji se razvija domaći antigenski test na korona virus, koji bi, u osvnovoj varijanti, mogao gotov do kraja ove godine, potvrdila je danas profesorka Hemijskog fakulteta u Beogradu i šefica tima koji radi na tom projektu Tanja Ćirković Veličković.\n1Piše: FoNet 12. aprila 2021. 19.03 Izmenjeno: 21.09\n„Verujem da imamo potencijala da budemo regionalni centar za proizvodnju takve vrste testova za brzu detekciju korona virusa, čak i mutiranih sojeva i novih pretnji te vrste“, rekla je Ćirković Veličković za N1.\nOna je objasnila da se radi o testu koji kombinuje karakteristike antigenskog i PCR testa, konkretno multiplikaciju koja se radi prilikom PCR testiranja – kada se geni virusa umnožavaju milijardu puta kako bi se mogli detektovati.\nTo će, prema rečima Ćirković Veličković, podići osetljivost, a samim tim i pouzdanost testa.\nTim doktorke Ćirković Veličković predložio je još dve inovacije koje treba da učine testove pouzdanijim, a sve komponente testa proizvodiće se u Srbiji, navodi N1, uz napomenu kako se se u ovom trenutku ne može proceniti koliko bi se čekalo na rezultate nakon korišćenja ovakvog testa, jer će ta faza istraživanja početi da se izvodi sledeće godine.\n„Radićemo na tome da to vreme bude što kraće“, rekla je Ćirković Veličković navodeći i da će se do leta raditi na proizvodnji antigena.\nNa pitanje kada bi osnovni test mogao biti gotov, kaže da je to moguće do kraja godine, ali se to ne može znati sa 100 odsto sigurnosti.\nĆirković Veličković smatra kako Srbija treba da se pozicionira kao lider u regionu za takve biotehnologije i proteinsku biohemiju, podsećajući da se na početku panedmije koronavirusa nije moglo doći nji do testova, pa čak ni do zaštitnih maski.\n„U takvim trenucima krize svaka zemlja pre svega obezbeđuje svoje stanovništvo, tako da verujem da je Srbiji bitno da ima centre koji mogu da reaguju i prilagode svoja istraživanja trenutnoj situaciji“, rekla je šefica tima Hemijskog fakulteta za N1.\nantigenski test, epidemija, Hemijski fakultet, Korona virus, pandemija, Tanja Ćirković Veličković\nPedijatar: Virus se „okrenuo“ prema deci, sve više hospitalizovanih\n13. aprila 2021. u 05.24\nProfesorice, alo! Virus o kome pricate nije izolovan, genetska sekvenca sa kojom se manipulise je izmisljena kompjuterska simulacija virtuelnog virusa. Prema tome, sve sto radite polazeci od te „sekvence“ je takodje virtuelno, sto bi rekli „ko bajagi“. Vi zivite u virtuelnoj realnosti. Uzgred budi receno, vi to plako razvijate kao da se spremate da „pandemija “ ppotraje vecito. Pa nasi strucnjaci kazu, jos malo da se vakcinisemo i eto kolektivnog imuniteta i kraj. Zasta ce vam taj test naredne godine?


media-ps.rs 12 јуна, 2022 12 јуна, 2022\nČAK 1289 sela iz 87 opština učestvovaće u predstojećim Miholjskim susretima sela 2022, sa oko 150 hiljada učesnika i posetilaca.\nOvo je rekao Milan Krkobabić, ministar za brigu o selu, u Palati Srbija nakon sednice komisije za dodelu bespovratnih sredstava za organizovanje manifestacije pod nazivom „Miholjski susreti sela“.\n– Selu i seljanima nasušno je potrebno da se sreću i susreću – rekao je naš pesnik LJubivoje Ršumović, koji je na čelu komisije i istakao da će seljani uzeti učešće u različitim aktivnostima. – Takmičiće se u kulturno-umetničkim sadržajima – folkloru, izvornom pevanju, sviranju gusala i tambura, slikanju, literarnim sadržajima – recitovanju, pisanju pesama i kratkih narodnih formi, zanatskim i primenjenim umetnostima – izradi rukotvorina, suvenira, tkanju, štrikanju, vezu, pletenju, sportskim aktivnostima – od fudbala i košarke do narodnog višeboja, kao i gastronomskim specijalitetima – pravljenju tradicionalnih jela i kolača.\nKako je objasnio Ršum, deca će se takmičiti u kvizu znanja, sportskim disciplinama, ali i slaganju kukuruzovine u kupe i trčanju u džaku.\nOdobreno je 87 zahteva jedinica lokalnih samouprava po Javnom konkursu za dodelu bespovratnih sredstva koji predviđa do 500 hiljada dinara za organizovanje ove manifestacije u selima na teritoriji jedne jedinice lokalne samouprave. Jednodnevni ili višednevni susreti održavaće se od 28. juna do 1. decembra 2022. godine.\nUkupan iznos dodeljenih sredstava je 41,3 miliona dinara, a većina jedinica lokalnih samouprava učestvovaće i sopstvenim sredstvima. Od 87 jedinica lokalnih samouprava, koje će organizovati ove manifestacije, 31 je iz devastiranih područja.\nPodnosioci prijave na ovaj javni konkurs su jedinice lokalne samouprave, koje su same osmislile program, datum, satnicu, i mesto održavanja jednodnevne ili višednevne manifestacije pod nazivom „Miholjski susreti sela“, a koja obuhvata aktivnosti u kojima učestvuje stanovništvo sela sa teritorije jedne jedinice lokalne samouprave.\nU prošlogodišnjim „Miholjskim susretima sela“ učestvovalo je 961 selo Srbije i okupili su gotovo 100. 000 učesnika i posetilaca.\n41. Ćuprija-Izdajem jednokrevetnu nameštenu garsonjeru


GODIŠNJI KONCERT KLUBA ZA STARA I ODRASLA LICA – Gerontološki centar – Zrenjanin\nGODIŠNJI KONCERT KLUBA ZA STARA I ODRASLA LICA\nMnogo dobre energije razmenili su izvođači i publika u utorak, 20. oktobra, u Kulturnom centru.\nGodišnji koncert Kluba za stara i odrasla lica, koji već 32 godine postoji u okviru zrenjaninskog Gerontološkog centra, bio je posvećen starim osobama. Veliki broj posetilaca, nadahnuti izvođači i česti aplauzi su obeležili ovo veče.\nOktobar je tradicionalno posvećen starim licima. „Sunčana jesen života“ samo dokazuje da je ulazak u treće životno doba takođe kvalitetan period. Odlazak u penziju, omogućava da se više vremena provodi sa porodicom, pogotovo sa najmlađima u njoj. Uživajte u entuzijazmu, kreativnosti i energiji članova našeg Kluba, rekla je između ostalog Zorica Vučković, direktorka Gerontološkog centra Zrenjanin, obraćajući se prisutnima na početku svečanosti.\nDubravka Bengin Bulovan, članica Gradskog veća, je ispred lokalne samouprave izrazila zadovoljstvo zbog postojanja mesta gde se starije osobe mogu stvaralački izraziti i kvalitetno provesti vreme: – Dogovaramo se da pronađemo nove mogućnosti za rad Kluba. Nastojaćemo da se i drugi upoznaju sa aktivnostima koje se u njemu odvijaju tokom cele godine. Rečeno je da je umetnost najuniverzalniji jezik među ljudima. Dodala bih, ako to radite sa mnogo ljubavi i željom da je podelite sa drugima.\nU programu koji je usledio već iskusni izvođači predstavili su se muzikom, pesmom, folklornim igrama, prozom, glumom i stihovaima. Nastupali su grupa pevača Doma za stara i odrasla lica i Hor Opštinskog udruženja penzionera predvođeni dirigentom Branislavom Gagićem, članovi dramske sekcije Jelica Virijević, Margit Kucora, Smilja Stojić, Katarina Milojević, Miloš Đatkov i Duško Đuričin. Jednako uspešni u pesmi i glumi bili su Milena Radlovački i Vlastimir Momirov. Folklorna grupa je izvela splet igara iz Leskovca, banatske pesme otpevala je muzička grupa koju predvodi Radovan Markov, predstavile su se „Seferine“ i njihov umetnički rukovodilac Vanja Ilijev, na zadovoljstvo publike solisti su još bili Mihailo Šerifović i Rosa Marjanović. Ljubavne stihove govorio je Lazar Laušev a prozni odlomak čitao je Vitomir Ćurčin. Da koncert protekne uz mnogo dobrih emocija i muzike, osim Radovana Markova, potrudili su se Zoran Kavalić na gitari i Vasilije Marijanu, svirajući harmoniku. Treba ipak reći, sumirajući dešavanja u zrenjaninskom Kulturnom centru, da iza aktivnosti Kluba za stara i odrasla lica stoje Danica Đorđević, rukovodilac, i Katarina Milojević, predsednica Kluba.


Republika / Ana Brnabić doputovala u Banjaluku\nnedelja, 23. 12. 2018.| 18:12\nPredsednica Vlade Republike Srbije Ana Brnabić doputovala je u Banjaluku, gde danas učestvuje na donatorskoj večeri "S ljubavlju hrabrim srcima", u Banskom dvoru.\nPredsednicu Vlade Srbije, zajedno sa ministrom omladine i sporta Vanjom Udovičićem i ministrom za rad, zapošljavanje, boračka i socijalna pitanja Zoranom Ðorđevićem, uz srdačan razgovor, dočekali su predsedavajući i srpski član Predsedništva Bosne i Hercegovine Milorad Dodik, predsednica Republike Srpske, Željka Cvijanović, predsednik Vlade Republike Srpske, Radovan Višković i predsednik Narodne skupštine Republike Srpske, Nedeljko Čubrilović.\nNakon kraćeg sastanka u Palati predsednika Republike Srpske, svi zajedno su se uputili ka Banskom dvoru da bi učestvovali u donatorskoj večeri i razgovarali sa građanima koji budu dali svoj doprinos pozivanjem humanitarnog telefonskog broja.\nVlada Srbije donela je zaključak na osnovu koga će Republici Srpskoj donirati 250.000 evra za nabavku uređaja za robotski asistiranu rehabilitaciju dece sa poremećajima kretanja.\nAna Brnabić Banjaluka BiH Republika Srpska Premijerka Premijerka Srbije


Art magazin - Umetnik - Kolekcionar - Kritičar u Galeriji Matice srpske\nNOVI SAD. Galerija Matice srpske predstavlja od 3. septembra do 17. oktobra 2021. izložbu "Kaleidoskop. Umetnik - Kolekcionar - Kritičar". Autori izložbe i pratećih publikacija su dr Tijana Palkovljević Bugarski, upravnica Galerije Matice srpske, dr Snežana Mišić, muzejski savetnik, mr Danilo Vuksanović, viši konzervator.\nUmetnik - Dragan Stojkov\nDragan Stojkov je dugogodišnji prijatelj Galerije Matice srpske, koji je tokom prethodnih godina poklonio mnogobrojne radove. Kao slikar duge karijere, Stojkov je prolazio kroz različite faze svog stvaralaštva u likovnom i tematskom smislu. U stvaralaštvu Dragana Stojkova prepoznaje se težnja ka bezvremenoj slici, univerzalnoj ikoni u kojoj je prostor alegorično izmešten. Prostor njegovih kompozicija nastanjen je pažljivo odabranim elementima kako bi se izgradila vizuelna enigmatična pripovest sugestivne snage. U zajedničkoj težnji i potrazi za adekvatnim odgovorima kao rezultat zamišljene izložbe, Galerija Matice srpske dobila je na dar poklon-zbirku Dragana Stojkova, te je tako u Galeriju pristigao još jedan važan opus umetničkih dela.\nKolekcionar(i) - Vladimir i Borka Popović\nVladimir i Borka Popović iz Beograda, po vokaciji profesori, po svom opredeljenju ljubitelji i posvećenici umetnosti koji već dve i po decenije pasionirano sakupljaju umetnička dela, poseduju jednu od najboljih i umetnički najvrednijih privatnih kolekcija srpske umetnosti XIX i XX veka. Zbirka predstavlja umetnički i kulturno-istorijski izuzetno vrednu i vizuelno bogatu celinu koju odlikuje raznovrsnost autora (Uroš Predić, Paja Jovanović, Nadežda Petrović, Sava Šumanović, Ljuba Ivanović, Nedeljko Gvozdenović, Leonid Šejka, Milić od Mačve, Vladimir Dunjić, Milan Tucović i dr.) i autorskih koncepcija, tehnika i tema, kao i širok hronološki okvir dug više od jednog veka.\nKritičar - Ratomir Kulić\nIzabrani kritičar, odnosno istoričar umetnosti je Ratomir Kulić, dugogodišnji kustos i konzervator Galerije Matice srpske koji je svojim humanističkim pristupom muzejskom poslu tokom četiri pune decenije ostavio dubok trag u radu naše ustanove. Izložena kao eksponat Kulićeva knjiga "Smrt umetnosti i reanimacija kulture. Istorijsko-umetnički govor i njegovi muzeološki ishodi" koja predstavlja filozofsko razmatranje pitanja umetnosti i promišljanje o suštini umetničkog dela, njegovoj muzealizaciji i sveopštem značaju za kulturu, potvrđuje ga još jednom kao široko obrazovanog muzejskog mislioca duboko zamišljenog nad brojnim pitanjima umetnosti i muzejske delatnosti.\nIzložba je priređena u okviru projekta Novi Sad - Evropska prestonica kulture 2022. i platforme "Kaleidoskop kulture". Realizaciju izložbe i pratećih publikacija omogućili su Ministarstvo kulture i informisanja Republike Srbije i Pokrajinski sekretarijat za kulturu, javno informisanje i odnose s verskim zajednicama.


APC-CZA: Srbiji preti humanitarna kriza - Centar za zaštitu i pomoć tražiocima azila / Asylum Protection Center\nAPC-CZA: Srbiji preti humanitarna kriza\nIZVOR: TANJUG 27.jun 2015.\nSrbija je kao tranzitna zemlja za migrante iz Sirije i Bliskog istoka postala poslednji štit evropskih zemalja, a ukoliko se njihov broj, pre svega tražilaca azila, ne smanji, našoj zemlji preti humanitrna kriza, upozorio je danas direktor Centra za zaštitu i pomoć azilantima Radoš Đurović.\nĐurović je u izjavi za Tanjug ukazao da to nikako ne bi smelo da se dogodi, a pošto Srbija nije članica EU, potrebna joj je pomoć u rešavanju tog problema.\nOdluku Mađarske o podizanju ograde duž granice sa našom zemljom, Đurović smatra neprihvatljivom i ističe da to neće zaustaviti priliv migranata.\nTo bi, kako kaže, Srbiju s jedne strane suočilo sa zidom, a s druge sa masovnim prilivom migranata.\n"Zid će usporiti migraciju, što samo znači da će izbeglice duže boraviti u Srbiji. U većini slučajeva, preko 98 odsto svih koji dolaze, ne žele tu i da ostanu pošto su došli na korak od cilja ka kojem su se uputili", objasnio je Đurović.\nZato je, kaže, nerealno očekivati da Srbija bude njihova krajnja destinacija, ali će svakako biti zemlja njihovog dužeg boravka, što iziskuje i određena finansijska sredstva.\nĐurović je kritikovao pojedine medije koji, kako tvrdi, o migrantima pišu senzacionalistički, a sve s ciljem podizanja tiraža.\nOn je kao netačne odbacio informacije da među migrantima ima teških i zaraznih bolesti poput tuberkuloze, kolere, šuge...\n"To su besmislice", tvrdi i dodaje da je reč o umornim i iscrpljenim, ljudima koji su dugo pešačili, promrzlim ili gladnim.\nĐurović smatra da bi povodom tih spekulacija o postojanju teških bolesti među migrantima trebalo da se oglasi i ministar zdravlja Zlatibor Lončar i na taj način javnosti stavi do znanja da to nema nema nikakvog osnova.\nTi ljudi, prema njegovim rečima, svakako zaslužuju da dobiju privremenu zdravstvenu zaštitu jer je to jedini način da se zaštite i oni, a i građani da budu mirni.\nUkazao je da migranti zaslužuju i druge vidove privremene zaštite s obzirom na to da među njima ima i onih koji dolaze i bez ličnih dokumenata.\nS druge strane, ima i onih koji su u opasnosti da budu na razne načine pokradeni, da im se, na primer, smeštaj i hrana naplaćuje više, ali i da budu zloupotrebljeni od krijumčara i trgovaca ljudima, rekao je Đurović.\n"Da bi se to izbeglo i da migranti ne bi bili satanizovani u lokalnim sredinama, potrebno je da oni budu vidljivi. Druge opcije nema", izričit je Đurović.\nŠto pre to shvatimo, pre ćemo, kaže, početi da rešavamo ovaj problem.\nProblem, ističe, neće nestati sam od sebe ili tako što ih mi nećemo registrovati, a ignorisanje njihovog prisustva ide na ruku krijumčarenju i kriminalu.\n"Ti ljudi, samim tim što su izbeglice, zaslužuju minimum ljudskog dostojanstva, zaslužuju da budu vidljivi u sistemu. Zato je neophodno organizovati prihvatne centre i obezbediti im sve vrste privremene zaštite", kazao je Đurović i dodao da bi tražiocima azila trebalo obezbediti lična dokumenta.\nMnogi imaju novac na računima banka, ili im novac šalje rodbina, a bez ličnih dokumenata oni taj novac ne mogu da koriste, rekao je Đurović.\nYou are here: Related Links Vesti APC-CZA: Srbiji preti humanitarna kriza


Duterte: Vojne vežbe sa SAD u oktobru biće poslednje - Sputnjik Srbija\nDuterte: Vojne vežbe sa SAD u oktobru biće poslednje\n21:37 28.09.2016 Preuzmite kraći link\nFilipinski predsednik Rodrigo Duterte danas je izjavio da će njegova zemlja uskoro prestati da izvodi zajedničke vojne vežbe sa SAD. To bi moglo dodatno da oslabi odnose sa dugogodišnjim saveznikom Manile nakon što je kontroverzni lider Baraka Obamu nazvao „kurvinim sinom“, prenosi AFP.\nGovoreći pred velikim brojem okupljenih u jednom hotelu u Hanoju, gde je započeo dvodnevnu posetu Vijetnamu, filipinski lider je kazao da će narednog meseca biti održane poslednje vojne vežbe Filipina i SAD.\nTe vojne vežbe trebalo bi da budu održane od 4. do 12. oktobra na Filipinima.\nSAD i Filipini su proteklih sedmica imali sukoba, a Duterte je obećao da će izbaciti američke specijalne snage sa juga zemlje, samo nekoliko dana nakon što je uvredio Obamu na samitu regionalnih lidera u Laosu, podseća AFP.\nvojne vežbe, Rodrigo Duterte, Filipini


HomeEkonomijaPrihvaćen predloženi finansijski sporazum o prekograničnoj saradnji\n22/12/2017Redakcija BALKAN TVEkonomija, Region0\nVlada Crne Gore prihvatila predlog je finansijskog sporazuma sa Vladom Srbije i Evropskom komisijom za program prekogranične saradnje Srbije i Crne Gore (2015-2017) u okviru Instrumenta pretpristupne podrške.\nPotpisivanjem ovog sporazuma biće omogućena realizacija aktivnosti čiji je cilj poboljšanje socio-ekonomske situacije u programskim područjima, severnom i centralnom regionu Crne Gore i jugozapadu Srbije, jačanjem saradnje i zajedničkih inicijativa u prioritetnim sektorima, prenosi „Blic“.\nReč je o sektorima zapošljavanje, mobilnost radne snage, te socijalne i kulturne inkluzije sa obe strane granice, zaštita životne sredine i promocija turizma, kulturne i prirodne baštine od obostranog interesa za građane Srbije i Crne Gore, saopšteno je iz crnogorske Vlade.\n„Ukupni procenjeni troškovi alokacije za 2016. godinu za ovaj program iznose 1.411.764 evra, dok je maksimalni doprinos EU ovom akcionom programu određen na 1.200.000 evra. Od država korisnica IPA dva ne zahtevaju se nikakvi finansijski doprinosi“, navodi se u saopštenju.\nVlada je danas donela Strategiju za smanjenje rizika od katastrofa koja predstavlja osnovni dokument čiji je cilj da ukaže na najbitnije segmente smanjenja tih rizika na lokalnom i nacionalnom nivou.\nKljučni segment je prevencija novih rizika i smanjenje postojećih, sprovođenjem integrisanih sveobuhvatnih ekonomskih, socijalnih, zdravstvenih, obrazovnih, ekoloških i drugih mera.\nUsvojen je i dinamički plan aktivnosti za sprovođenje Strategije za period od 2018. do 2023. godine.\nU raspravi je istaknuto da će Crna Gora biti prva zemlja zapadnog Balkana koja će imati jednim dokumentom obuhvaćene sve oblasti koje se odnose na smanjenje rizika od prirodnih i drugih katastrofa.


18/06/2019 | 16:09\nMinistar poljoprivrede, šumarstva i vodoprivrede Srbije Branislav Nedimović i ministar poljoprivrede Republike Srpske (RS) Boris Pašalić potpisali su memorandum o izgradnji mreže automatskih protivgradnih stanica na teritoriji RS.\nTa mreža treba da štiti Podrinja sa obe strane granice, a njeno postavljanje se očekuje iduće godine.\n„Izgradićemo 25 automatskih protivgradnih stanica na prostoru RS uz Drinu od Zvornika do Višegrada i Ruda sa deset automatskih komunikacionih stubova“, kazao je Nedimović novinarima posle potpisivanja ugovora.\nOn je naveo da će izgradnja koštati od 700.000 do 800.000 evra što će platiti Vlada Srbije iz budžeta.\nNedimović je objasnio da studiju za izgradnju stanica treba da pripreme operativni timovi protivgradne preventive RS i Republičkog hidrometeorološkog zavoda Srbije.\n„Mi ćemo dati sve od sebe da to bude u funkciji naredne godine“, kazao je Nedimović.\nIstakao je da se na delu uz Drinu brani prostor koji je najviše bio izložen gradonosnim oblacima u prethodnih deset godina.\nDodao je da na teritoriji RS nije bilo protivgradnog sistema jer stari iz vremena SFRJ nije funkcionisao, a RS zbog izrazito planinskog terena nije imala interesa da izgradi tu zaštitu.\nPašalić ja kazao da su već određene lokacije za protivgradene stanice i za antenske stubove.\n„Radi se o zemljištu u vlasništvu ‘Šuma’ RS, pa neće biti problema pravne prirode“, kazao je on.\nRS može brzo da počne instalaciju tog sistema, rekao je on i dodao da očekuje da do kraja ove godine bude postavljeno nekoliko lansera.\n„Te stanice će biti deo sistema protivgrade odbrane RS koji se sastoji od 300 automatskih stanica i dva radara“, kazao je Pašalić. RS će kasnije preuzeti servisiranje stanica i nabavku raketa.\nOn je rekao da je sa svojim srpskim kolegom razgovarao i o problemu masovne nezakonite eksploatacije šljunka na Drini.\nObjasnio je da je problem to što granica izmedju Srbije i BiH nije uskladjena s promenljivim tokom Drine, te ima slučajeva da katastarske parcele sa obe strane te reke pripadaju Srbiji i obrnuto, a postoji i mogućnost malverzacija.\n„Ideja je da sprečimo te pojave“, kazao je Pašalić i naveo da će u rešavanje tog problema biti uključena vodoprivredna preduzeća obe zemlje, a razmatra se i uključenje inspekcija i drugih institucija.\nJedna od ideja je da se šljunak koji pravi sprudove i ometa protok Drine koristi na primer za najavljenu izgradnju auto-puta Kuzmin-Rača i „brzog puta“ od Loznice ka Šapcu.\ndrina/protivgadni sistem/republika srpska/Srbija\n“IZGRADNJA ‘projekta broj 1’ kreće NA LETO, važno za pola MILIONA ljudi”\n15/04/2022 | 19:32\nGrađani Severne Makedonije smatraju Srbiju najvećim prijateljem\n23/08/2021 | 19:41\nKomesarijat: Migranti iz Avganistana NE ŽELE da ostanu u Srbiji


Lokomotiva Moskva - Juventus, Fudbal - Predlog tip - 06/11 2019\nSreda, 06/11 - Fudbal, Međunarodni, Liga šampiona\n06/11Lokomotiva Moskva vs Juventus1X2tip: 2\nU sredu se nastavljaju mečevi četvrtog kola Lige šampiona, a za vas smo ovog puta analizirali duel koji će biti odigran u Moskvi, gde će Lokomotiva dočekati ekipu Juventusa. Meč između ove dve ekipe je zakazan za 18 časova i 55 minuta.\nNema sumnje da je veliki uspeh za fudbalere Lokomotive i sam ulazak u Ligu šampiona, a to su ostvarili pre svega zbog sjajnih partija koje su pružali prošle sezone u ruskom šampionatu. Na taj način su ponovili uspeh od pre dve godine, uz podatak da su tada u najkvalitetnije klupsko evropsko takmičenje ušli kao šampioni svoje zemlje. Ipak, i pored sjajnog starta kada je Lokomotiva na gostovanju kod Leverkuzena slavila sa 1:2, teško je očekivati da ova ekipa može ozbiljnije da se umeša za plasman u nokaut fazu. Međutim, nema sumnje da će veliki uspeh biti i treće mesto u ovoj grupi, pošto je konkurencija zaista prejaka, a trenutno tu se ova ekipa i nalazi sa tri osvojena boda iz isto toliko susreta.\nŠto se tiče Juventusa, ova ekipa ima najviše moguće ciljeve u Ligi šampiona, i nije tajna da je "stara dama" jedan od najvećih favorita za osvajanje ovog takmičenja. Trenutno izabranici Maurisija Sarija i drže prvo mesto u svojoj grupi, ali imaju isti broj bodova kao i drugoplasirani Atletiko Madrid sa kim su u prvom kolu odigrali jedan fantastičan meč, ali su ipak u poslednjim trenucima susreta primili gol i tako samo zabeležili remi, iako su većim delom meča vodili. Nakon toga je Juve upisao dve pobede i to prvo protiv Leverkuzena na svom terenu kada je bilo 3:0, a onda u prošlom kolu upravo protiv Lokomotive iz Moskve, kada su posle preokreta došli do veoma važne pobede.\nU analizi ovog susreta svakako treba pomenuti da Lokomotiva iz Moskve daleko bolje igra na gostovanjima nego na svom terenu, kao i da je Juventus ipak u ovom trenutku daleko kvalitetnija ekipa, i to bi svakako morali da potvrde i u ovom susretu. Zbog svega toga vam toplo preporučujemo da odigrate 2 koju kladionica CircusCasino plaća sa sjajnom kvotom 1.63.


Zvezda zna ko bi mogao da je sačeka u trećem kolu kvalifikacija za Ligu šampiona - BIGportal.ba\n18 Jula, 2019 18 Jula, 2019 0101\nFudbaleri Crvene zvezde imaju naznake ko bi mogao da im bude rival u trećem kolu kvalifikacija za Ligu šampiona. Šampion Srbije je uspeo da pređe prvu prepreku i eliminiše Suduvu, a u narednom kolu će odmeriti snage sa Helsinkijem. Ukoliko favoriti opravdaju taj epitet u drugom kolu kvalifikacija, u trećem…\nFudbaleri Crvene zvezde imaju naznake ko bi mogao da im bude rival u trećem kolu kvalifikacija za Ligu šampiona.\nŠampion Srbije je uspeo da pređe prvu prepreku i eliminiše Suduvu, a u narednom kolu će odmeriti snage sa Helsinkijem.\nUkoliko favoriti opravdaju taj epitet u drugom kolu kvalifikacija, u trećem bi beogradski tim mogao da se sastane sa jednom od grupe ekipa u kojoj se nalaze Ajaks, Seltik, Kopenhagen, Dinamo Zagreb, BATE Borisov i kiparski APOEL.\nNovi klub doskorašnjeg kapitena Zvezde Vujadina Savića je do te pozicije stigao pošto su u prvom kolu kvalifikacija ispali Ludogorec i Astana.\nU drugoj rundi kvalifikacija Ajaks ne nastupa, Seltik će se sastati sa estonskim Kaljuom, Kopenhagen sa velškim Nju Sejntsom, Dinamo sa gruzijskim Saburtalom, BATE igra protiv Rozenborga, dok će APOEL odmeriti snage sa Sutjeskom.


Prošla godina bila peta najtoplija u istoriji - Energija Balkana\nPočetna » Ekologija » Prošla godina bila peta najtoplija u istoriji\nPožari podstaknuti abnormalno visokim temperaturama, istorijskom sušom i jakim vetrom / Foto: TASS\nPoslednjih sedam godina bile su najtoplije u istoriji, a 2021. je peta najtoplija godina. Svet nastavlja da beleži porast emisije gasova staklene bašte koje menjaju klimu, navodi se u izveštaju objavljenom u ponedeljak.\nGodišnji nalazi Kopernikove službe za klimatske promene, međuvladine agencije koja podržava evropsku klimatsku politiku, pokazuju kontinuirani trend rasta temperatura jer emisije fosilnih goriva zadržavaju više toplote u atmosferi.\n„2021. je bila još jedna godina ekstremnih temperatura sa najtoplijim letom u Evropi, toplotnim talasima na Mediteranu, a da ne spominjemo neviđeno visoke temperature u Severnoj Americi“, rekao je Karlo Buontempo, direktor službe Kopernikus.\nKlimatske promene izazvane ljudskim faktorom podstakle su više temperature i sušnije uslove širom sveta, a naučnici ih naširoko vide kao doprinose pogoršanju katastrofa poput uragana, šumskih požara i toplotnih talasa.\nProšla godina je takođe završena Globalnim samitom Ujedinjenih nacija o klimi u Glazgovu u Škotskoj, koji je rezultirao sporazumom između skoro 200 zemalja da ubrzaju borbu protiv klimatskih promena i da se posvete strožim klimatskim obećanjima.\nUprkos novim obećanjima o zagađenju gasom metanom, krčenju šuma i finansiranju uglja, između ostalog, naučnici i pravni stručnjaci tvrde da je samit rezultirao samo neadekvatnim napretkom za rešavanje krize.\nNeki delovi sveta su prošle godine zagrejali više od drugih. Na primer, Evropa je doživela leto ekstrema sa ogromnim toplotnim talasima na Mediteranu i poplavama u centralnoj Evropi. U Evropi su se deset najtoplijih godina desile od 2000. godine, a sedam najtoplijih godina bile su između 2014. i 2020. godine.\nTemperaturni rekordi i u SAD\nU Severnoj Americi, jak toplotni talas u junu oborio je maksimalne temperaturne rekorde i rezultirao najtoplijim junom na ovom kontinentu, saopštila je agencija.\nEkstremno suvi uslovi takođe su pogoršali šumske požare tokom jula i avgusta, posebno u nekoliko kanadskih provincija i na zapadu SAD. Požar u Diksiju postao je drugi najveći požar u istoriji Kalifornije, sagorevši skoro milion hektara i rezultirajući lošim kvalitetom vazduha za hiljade ljudi širom zemlje.\n„Ovi događaji su oštar podsetnik na potrebu da preduzmemo odlučne i efikasne korake ka održivom društvu i da radimo na smanjenju neto emisija ugljenika“, rekao je Buontempo.\nProšle godine je bila 0,3 stepena Celzijusa iznad proseka za period između 1991. i 2020. godine i između 1,1 i 1,2 stepena Celzijusa iznad proseka za predindustrijski period između 1850. i 1900. godine, navodi agencija.\nOdržavanje globalnih temperatura od preko 1,5 stepeni Celzijusa – nivoa postavljenog Pariskim sporazumom iz 2015. za koji naučnici kažu da će sprečiti najgore posledice klimatskih promena – zahtevalo bi od sveta da skoro prepolovi emisije gasova staklene bašte u narednoj deceniji i dostigne neto nultu emisiju do 2050, prema Međuvladinom panelu za klimatske promene. Svet je na putu da doživi porast temperature od 2,4 stepena Celzijusa do kraja veka, prema naučnim podacima za praćenje.\nTagovi: COP26, Evropa, klimatske promene, neto-nula, SAD\nPrevPRETHODNOSAD gasi termoeletrane na ugalj\nSLEDEĆENemačka pred „gigantskim“ zadatkom ispunjavanja energetskih i klimatskih ciljevaNext\nGlobalna potražnja za vodonikom će se duplirati


Jubilej kompanije Nestle: Iz Srbije u 40 zemalja sveta\nTanjug 27. februara 2020. 21:49\nBEOGRAD – Kompanija Nestle (Nestlé), svetski lider u proizvodnji hrane i pića, večeras je obeležila 15 godina poslovanja u Srbiji, a prema rečima direktorke farbike u Surčinu Tanje Žigić, ona godišnje proizvede 15.000 tona proizvoda pod dobro poznatim brendovima C, Maggi i Thomy.\nNa svečanosti u Kraljevskom dvoru, menadžment kompanije, čije je sedište u Švajcarskoj i koja dnevno u svetu proda više od milijardu proizvoda, istakao je značaj novih projekata u Srbiji, sa akcentom na one izuzetno zdrave, i s ponosom podsetio na kontinuirana ulaganja u lokalnu zajednicu i stvaranje zajednickih vrednosti.\nOd 2011. kada je fabrika u Surčinu postala deo porodice Nestle, uloženo je više od 16 miliona evra u opremu, kapacitete i razvoj proizvoda, rekla je Žigićeva.\nDodala je da je nedavno proširenje kapaciteta fabrike u Surčinu sa dve nove proizvodne linije dovelo do izvoza proizvoda u 40 zemalja.\n„Fabrika u Surčinu postala je 2017. visoko produktivna fabrika i po performansama deo takozvane Lige šampiona, čime je pokazano da u relativno kratkom perodu s kvalitetom kadrova u Srbiji možemo postići izvanredne rezultate“, rekla je Žigićeva.\nUkupno ulaganje kompanije u opremu iznosilo je 2,3 miliona evra, zahvaljujuci čemu je prizvodnja povećana za 25 odsto, proizvodni asortiman proširen sa 100 novih artikala i otvorena su nova radna mesta.\nDirektorka kompanije Nestle za jugoistočno evropsko tržište Jana Mihajlova rekla je da je ponosna na istoriju kompanije dužu od 150 godina i na odlučnost, posvećenost i pionirski duh zaposlenih.\nVeliko nam je zadovoljstvo što fabrika u Surčinu, koja je posluje devet godina, proizvodi ne samo za Srbiju već i za region, zemlje zapadne Evrope i Rusiju, rekla je Mihajlova i potvrdila da je kompanija posvećena razvoju poslovanja u Srbiji na duge staze.\nNestle Adriatik u Srbiji zapošljava više od 500 ljudi. Kompanija osim stvaranja dodate vrednosti za lokalnu zajednicu ulaže u zaštitu prirodne sredine.\nKompanija je u decembru, kako je navela Žigićeva, postala prva fabrika u Srbiji koja je ostvarila cilj nultog uticaja na životnu sredinu, što znači da nijedan gram otpada neće završiti na deponijama, već će biti recikliran.\nPrema rečima direktorke komunikacija za jugoistočnu Evropu, jadranski region, Rumuniju i Bugradsku Neli Angelove, Nestle Srbija je ponosna jer je za osam godina uložila 500.000 evra u obrazovanje više od 33.000 đaka na temu značaja pravilne ishrane i fizičke aktivnosti.\nAngelova je u izjavi za Tanjug najavila da je cilj kompanije da poveća broj dece koja o zdravim navikama uče u okviru porojekta „Zdravo Rastimo“ kako bi u narednih godinu, godinu i po dana obuhvatio još 18.000 đaka.\nKomercijalni direktor kompanije za Srbiju, Severnu Makedoniju i Crnu Goru Dejan Maslinko izrazio je zadovoljstvo što njeni proizvodi dolaze do svakog potrošača u svim gradovima i selima u Srbiji.\n„Vrednim radom i trudom postali smo prvi izbor u raznim kategorijama, kao što su NESCAFÉ i kultni Začin C. Planiramo povećanje prodaje sa inovacijama kao temeljom uspešnog rasta, i to se odnosi na celokupan Nestlé portfolio koji je omiljen među potrošačima – od hrane za bebe, preko kulinarskog i konditorskog programa, pa sve do hrane za kućne ljubimce”, rekao je Maslinko.\nMenadžment kompanije zajednički je poručio da će Nestlé nastaviti da doprinosi boljitku srpske ekonomije i lokalne zajednice, kako bi Srbija bila bolje mesto za život i rad.\nKompanija posebnu pažnju posvećuje mladim profesionalcima i dualnom obrazovanu, ističu u kompaniji.\nNjujorška berza rekordom odgovorila na inauguraciju Bajdena\nAl Dahra Srbija:Novi generalni direktor Dušan Radičević\nDinar stabilan prema evru, kurs sutra 117,5757\nOporavili se trgovanje i indeksi na Beogradskoj berzi